text:
Israel
Nagsasabtan: 31°N 35°E / 31°N 35°E
Ti Israel, opisial a ti Estado ti Israel ( /ˈɪzriːəl/; Hebreo: מְדִינַת יִשְׂרָאֵל, Medīnat Yisrā'el, IPA: [me̞diˈnät jisʁäˈʔe̞l] ( denggen); Arabiko: دَوْلَة إِسْرَائِيل, Dawlat Isrāʼīl, IPA: [dawlat ʔisraːˈʔiːl]), ket maysa a parlamentario a republika idiay Tengnga a Daya, iti igid a pantar iti Baybay Mediteraneo. Nabeddengan ti Lebanon iti amaianan, ti Siria iti amianan a daya, ti Hordania ken ti West Bank iti daya, ti Ehipto ken ti Gaza Strip iti abagatan a laud, ken ti Golpo ti Aqaba idiay Baybay Nalabbasit iti abagatan, ken buklen daytoy dagiti nadumaduma a heograpiko a langlanga iti uneg iti daytoy bassit a lugar.[1][8] Ti Israel ket naipalpalawag a kas maysa a Hudio ken Demokratiko nga Estado iti bukodna a Kangrunaan a Linlinteg ken isu laeng ti maymaysa a Hudio-a kaaduan nga estado.[9]
Kalpasan ti panagampon ti maysa a resolusion babaen ti Sapasap a Gimong iti Nagkaykaysa a Pagpagilian idi 29 Nobiembre 1947 nga agitaltalek ti panakampon ken pannakaisayangkat iti Nagkaykaysa a Pagpagilian a Plano ti Panagbingay para iti Palestina, idi 14 Mayo 1948 David Ben-Gurion, ti Ehekutibo a Daulo iti Organisasion ti Sangalubongan a Sionista[10] ken presidente ti Hudio nga Ahensia para iti Palestina, nairangarang ti pannakaibangon ti Hudio nga estado idiay Eretz Israel, a maammuanto a kas ti Estado iti Israel, ti maysa nga estado a nawaya manipud iti Britaniko a Bilin para iti Palestina.[11][12][13] Dagiti kaarrubana nga Arabo nga estado ket nagraut ti sumaruno nga aldaw para ti panagsuporta kadagiti Palestino nga Arabo. Manipud idin ti Israel ket nakigubgubat kadagiti adu a gubgubat kadagiti kaarrubana nga Arabo nga estado,[14] a daytoy ket nagsakup ti West Bank, Peninsula ti Sinai, Gaza Strip ken ti Golan Heights. Paset kadagityo a teritorio, a mairaman ti Day a Herusalem, ket innayon babaen ti Israel, ngem ti pagbeddengan iti kaarrubana a West Bank ket saan pay anga agnanayon a naipalpalawag.[15][16][17][18][19] Ti Israel ket nagpirma iti tulag ti kappia a kaduna ti Ehipto ken Hordania, ngem dagiti ganetget a panagsolbar ti Israeli–Palestina a suppiatan ket saan pay a nagbanagan ti kappia.
Ti sentro ti busbos ti Israel ket ti Tel Aviv,[20] a ti Herusalem ket isu ti kaaduan ti populasion a siudad, ken ti kapitoliona (nupay saan a mabigbigan a sangalubongan a kastoy). Ti populasion ti Israel, a kas naipalpalawag ti Tengnga nga Opisina dagiti Estadistika ti Israel, ket nakarkulo idi 2012 ti agarup a 7,859,300 a tattao, a dagitoy 5,916,200 ket Hudio.[3][21][22] Dagiti Arabo ket mangbukel ti maikadua a kadakkelan nga etniko a grupo, a kaaduan kadagitoy ket Muslim. Adda pay dagiti basbassit a minoridad a mairaman dagiti Kristiano, Drusos, Sirkasianos ken Samaritano.
Ti Israel ket maysa a [[representatibo a demokrasia] nga addaan ti parlamentario a sistema, panakaitutop a pannakabagi ken sangalubongan a kalintegan nga agbutos.[23][24] Ti Kangrunaan a Ministro ket agserbi a kas ti daulo ti gobierno ken ti Knesset ket agserbi a kas ti maymaysa a kamara a lehislatibo a pannakabagi ti Israel. Ti Israel ket addaan ti maysa a kangatuan a panagnamnama ti biag iti lubong.[25] Daytoy ket maysa a narang-ay a pagilian, kameng ti OECD,[26] ken ti ekonomiana, ket naibatay iti nominal a dagup ti domestiko a produkto, ket isu idi ti maika-41 a kadakkelan iti lubong idi 2010.[27] Ti Israel ket addaan ti kangatuan ti pagalagadan ti panagbiag idiay Tengnga a Daya.[28]
Dagiti linaon
Etimolohia[urnosen | urnosen ti taudan]
Kalpasan ti panakawayawaya idi 1948, ti baro a Hudio nga estado ket pormal a nanaganan ti Medinat Yisrael, wenno Estado ti Israel, kalpasan a dagiti dadduma a naidiaya a ken relihioso a nagnagan a mairaman i tEretz Israel ("ti Daga ti Israel"), Zion, ken Hudea, ket nausig ngem nalikudan.[29] Kadagiti nasapa a lawas ti panakawayawayana, ti gobierno ket pinilina ti termino nga "Israeli" tapno mangibaga kadagiti umili ti Israel, a napormalan ti pannakaiyebkas babaen ti Ministro ti Ganganaet a Pannakibiang a ni Moshe Sharett.[30]
Ti nagan nga Israel ket naipakasaritaan idin a naus-usar, iti sapasap ken relihioso a panagusar, tapno mangitudo ti bibliko a Pagarian ti Israel wenno ti sibubukel a Hudio a pagilian.[31] Segun ti Hebreo a Biblia ti nagan nga "Israel" ket naited kenni patriarka Jacob (Pagalagadan Yisraʾel, Isrāʾīl; Septuagint Griego: Ἰσpaήλ; "struggle with God"[32]) kalpasan ti panagballigina a nakigabbo iti anghel ti Apo.[33] Dagiti sangapulo ket dua nga annak a lallaki ni Jacob ket nagbalin a dagiti nagngiputot kadagiti Israelita, ket nakunkuna pay a kas dagiti Sangapulo ket dua a Tribu ti Israel wenno Annak iti Israel. Ni Jacob ken dagiti annakna a lallaki ket nagtaengda idiay Canaan ngem napilitda baben ti bisin a napan idiay Ehipto para iti uppat a kaputotan aginggana kenni Moses, ti maikadua a nalatak nga apo ni Jacob,[34] ket nangidaulo kadagiti Israelita a nagsubli idiay Canaan iti "Ipapanaw". Ti kasapaan nga arkeolohiko naga artepakto a nagibaga ti balikas nga "Israel" ket ti Merneptah Stele iti taga-ugma nga Ehipto (a napetsaan ti naladaw a maika-13 a siglo BCE).[35]
Ti lugar ket ammo pay a kas ti Nasantuan a Daga, a daytoy ket nasantuam para iti amin a dagiti Abraham a relihion a mairaman ti Hudaismo, Kristianidad, Islam ken ti Bahá'í a Pammati. Sakbay ti 1948 a Panakairangarang ti Panakawayawaya ti Israeli, ti sibubukel a rehion ket naamammoan babaen kadagiti nadumaduma a nagnagan a mairaman ti Akin-abagatan a Siria, Siria Palestina, Pagarian iti Herusalem, Probinsia ti Iudaea, Coele-Siria, Retjenu, Canaan ken, ti naisansangayan a kas ti, Palestina.
Pakasaritaan[urnosen | urnosen ti taudan]
Pannaka-antigo[urnosen | urnosen ti taudan]
Ti pakinakem ti "Daga iti Israel", a naamammoan iti Hebreo a ka ti Eretz Yisrael (wenno Eretz Yisroel), ket nangruna daytoy idin ken sagrado kadagiti Hudio a tattao manipud idi Bibliko a panawen. Segun ti Torah, ti Dios ket inkarina ti daga kadagiti tallo a Patriarka dagiti Hudio a tattao.[36][37] Iti naikabatayan ti eskritura, ti paset ti panawen dagiti tallo a Patriarka ket naikabil iti nasapa a maikadua a milenio BCE,[38] ken ti immuna a Pagarian iti Israel ket nabangon idi maika-11 a siglo BCE. Dagiti simmaruno a dagiti Israelita a pagarian ken estado ket nagballaballag a naturayan kadagiti sumaganad a ginasut a tawtawen, ken ammo dagitoy manipud kadagiti nadumaduma bibliko a nagtaudan.[39][40][41][42]
Ti akin-amianan a Pagarian iti Israel, ken dagiti pay siudad a Pilistino nga estado ket natnag idi 722 BCE, ngem ti akin-abagatan a Pagarian iti Hudah ken dagiti nadumaduma a Poeniko a siudad ket nagtultuloy ti kaaddada idi ti rehion ket tinurayan babaen ti Asiria. Ti irurumsua dagiti Babilonia, ti Hudah ket dimteng pay daytoy a naparukma.
Klasiko a paset ti panawen[urnosen | urnosen ti taudan]
Ti nagsasaruno a Persiano a turay, ti rehion, ket nabingbinagy ti nagbaetan ti probinsia ti Siria-Coele ken kalpasan daytoy ti autonomo a Yehud Medinata, ket naininut idi a naparang-ay ti urbano a kagimongan, a kaaduan atinurayan babaen dagiti Hudio. Ti Griego a panagrukma ket linabsanna daytoy a rehion nga awan dagiti resistansia wenno interesado. Nainkorporado iti Ptolemaiko ken kanungpalanna dagiti Seleusida nga Imperio, ti akin-abagatan a Lebante ket kaaduan a na-helenisado, a nagitakder daytoy kadagiti irteng a nagbaetan dagiti Hudio ken dagiti Griego. Ti suppiatan ket rimtak idi 167 BCE babaen ti Macabeo a Yaalsa, a nagballigi ti panagipatakderna ti maysa a nawaya a Hasmonean a Pagarian idia Hudah, a daytoy ket napadakkel ti kaaduan ti moderno nga Israel, idi dagiti Seleusida ket nagininutda a nakapukaw ti panagtengngel ti rehion.
Ti Imperio a Romano ket rinautna ti rehion idi 63 BCE, nga immuna a nangala ti panagtengngelna iti Siria, ken idi pay panakairamanna idiay sibil a gubat ti Hasmonean. Ti panagsalisal a nagbaetan dagti kumayat ti Romano ken dagiti kumayat ti Parto a sangkatiponan idiay Hudea ket dimtengan ti panakaiturong ti panakaikabil ni Herod ti Nalatak ken ti pakaitiptipon ti Herodes a Pagarian a kas ti basalo a Hudio nga estado ti Roma. Ti panakaapday dagiti Herodes, ti Hudea, ket naipabalin a kas probinsia ti Roma, ket nagbalin daytoy a lugar ti naranggas a panagsalisal dagiti Hudio a simmupiat kadagiti Greko-Romano, a nagpatinggaan ti Hudio-Romano a Gubgubat, a nagpatinggaan daytoy ti nawatiwat a panagdadael ken panagpaty dagiti puli. Ti kaadda dagiti Hudio ti rehion ket bimmassit kalpasan ti panakapaay ti Bar Kokhba a yaalsa a sinupiatan ti Imperio a Romano idi 132 CE.[43] NUpay kasta, adda idi ti nagtultuloy a bassit a kaada dagiti Hudio ken ti Galilea ket isu ti nagbalin a sentro relihionna.[44][45] Ti Mishnah ken ti paset ti Talmud, dagiti sentro a testo ti Hudio, ket naaramid idi ti las-ud ti maikadua aginggana ti maika-4 a sigsiglo CE idiay Tiberias ken Herusalem.[46] Ti rehion ket kaaduan a nataengan babaen dagiti Greko-Romano idiay aplaya ken dagiti Samaritano idiay turod nga away. Ti Kristianidad ket nagininut idi a simmuksukat ti Romano a paganismo, a ti lugar a babaen ti Bisantino a turay ket napabalin iti Mitra iti Daya, a kas dagiti Palaestina Prima ken Palaestina Secunda a probinsia. Ngem idi maika-5 ken maika-6 a siglo, dagiti dramatiko a pasamak dagiti Samaritano a Yaalsa ket binalbaiwanna daytoy a daga, nga adda dagiti adu a pannakadadael kadagiti Bisantino a Kristiano keb Samaritano a kagimongan ken ti maysa a nagbanagan ti panagpabassit tipopulasion. Kalpasan ti Persiano a panagrukma ken ti saan a napaut a pannakaikabil ti Hudio a Mankomunidad idi 614 CE, ti Imperio a Bisantino ket nangikabil ti panagturayna idi 625 CE, a nagbanagan daytoy ti adadu pay a panakaapday ken panakadadael.
Tengnga a panawen[urnosen | urnosen ti taudan]
Idi 635 CE, ti rehion, ia mairaman ti Herusalem, ket naparukma babaen dagiti Arabo ken nabati idi a tinengtengngel dagiti Muslim para kadagiti sumaruno a 1300 a tawtawen.[47]Ti panaktengngel ti rehion ket naiyallatiw ti nagbaetan dagiti Umayyad,[47] Abbasids,[47] ken dagiti Krusada ti dagup dagiti simmaruno nga innem a siglo,[47] sakbay a naparukma babaen ti Mamluk Sultanato, idi 1260.[48] Idi 1516, ti rehion ket rinukma babaen ti Imperio nga Otomano, ken nabati babaen ti Turko a panakaturay aginggana idi maika-20 a siglo.[48]
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b c "Israel". The World Factbook. Central Intelligence Agency. 8 Pebrero 2012. ISSN 1553‐8133 Kitaen ti pateg ti
|issn=(tulong). Naala idi 17 Pebrero 2012.
- ^ "Kinaudi a Bilbilang ti Populasion iti Israel". Pudno a Biblioteka ti Hudio. Enero 2012. Naala idi 17 Pebrero 2012.
- ^ a b "Populasion, babaen ti Populasion a Grupo". Binulan a Pakdaar ti Estadistika. Tengnga nga Opisina dagiti Estadistika ti Israel. 7 Pebrero 2013. Naala idi 17 Pebrero 2012.
- ^ "Senso ti Populasion idi 2008" (PDF). Tengnga nga Opisina dagiti Estadistika ti Israel. Naala idi 17 Pebrero 2012.
- ^ a b c d "Reporta para kadagiti Napili a Pagilian ken Suheto". Pagbanagan ti Sangalubongan nga Ekonomia. Internasional a Pundo ti Panguartaan. 2012. Naala idi 17 Pebrero 2012.
- ^ "Distribution of family income – Gini index". The World Factbook. Central Intelligence Agency. Naala idi 1 Septiembre 2009.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Skolnik 2007, pp. 132–232
- ^ "Israel". Kawayaan iti Lubong. Kawayaan a Balay. 2008. Naala idi 20 Marso 2012.
- ^ Dati nga ammo idi iti Gunglo ti Sionista
- ^ "Panakairangarang iti Panakabangon iti Estado iti Israel". Ministro iti Ganganaet a Panakibiang ti Israel. 14 Mayo 1948. Naala idi 8 Abril 2012.
- ^ Brenner, Michael; Frisch, Shelley (Abril 2003). Sionismo: Ababa a Pakasaritaan. Markus Wiener Publishers. p. 184.
- ^ "Dagiti Sionista a Daulo: David Ben-Gurion 1886–1973". Ministro iti Ganganaet a Pannakibiang ti Israel. Naala idi 13 Hulio 2011.
- ^ Gilbert, Martín (2005), Ti Routledge nga Atlas iti Araba–Israeli a suppiatan, Routledge, ISBN 978-0-415-35900-9
- ^ "Ti kasasaad iti Herusalem" (PDF). Ti Saludsod iti Palestina ken ti Nagkaykaysa a Pagpagilian. Nagkaykaysa a Pagpagilian Departamento iti Publiko a Paammo.
Ti Daya a Herusalem ket naipanunutan a, babaen ti Sapasap a Gimong ken ti Salaknik a Konsilo, a kas paset ti nasakupan a teritorio ti Palestina.
- ^ BBC News (29 Marso 2006). "Panagusig: Dakkel a plano ni Kadima". Naala idi 10 Oktubre 2010.
- ^ BC Kessner, HS Tatta nga Aldaw. "Dagiti Narigat nga Inadadal ti Israel". Naala idi 19 Marso 2012.
- ^ Ti Instituto para iti Nailaina a Panagadal ti Salaknib. "Ti Legado ti Di-nailawlawgan a Pagbeddengan, Paammo ti Tel Aviv Bilang. 40, Hunio 5, 2002". Naala idi 7 Oktubre 2010.
- ^ "Warnakan ti Israel: Ti Daga nga Awan ti Pagbeddenganna". The Epoch Times. Naala idi 20 Marso 2012.
- ^ "GaWC – Ti Lubong babaen ti GaWC 2008". Globalisasion ken Sangalubongan a Panagsukisok kadagiti Siudad a Network. Naala idi 1 Marso 2009.
- ^ "Ti Israel ket rinikpanna ti dekada nga addaan ti populasio iti 7.5 a riwriw". Haaretz. 30 Disiembre 2009. Naala idi 20 Marso 2012.
- ^ Time Series-DataBank, Tengnga nga Opisina dagiti Estadistika, naala idi 20 Pebrero 2009
- ^ Rummel 1997, p. 257. "Ti agdama a listaan dagiti liberal a demokrasia ket mairaman ti: Andorra, Arhentina, … , Cyprus, … , Israel, ..."
- ^ "Sangalubongan aPnagala 2006: Panagrang-ay ti Tengnga a Daya iti Tengnga ti Sangalubongan a Panagganab ti Kawayaan". Freedom House. 19 Disiembre 2005. Naala idi 20 Marso 2012.
- ^ "WHO: Ti panagnamnama ti biag idiay Israel ket maysa a kangatuan iti lubong". Haaretz. 24 Mayo 2009.
- ^ "Ti panagpangato ti Israel idiay OECD". Organisasion para iti Ekonomiko a Pagtitinnulongan ken Panagrangrang-ay. Naala idi 20 Marso 2012.
- ^ "Reporta para kadagiti Napili a Pagilian ken Suheto". World Economic Outlook Database. Internasional a Pundo ti Panguartaan. Septiembre 2011.
- ^ "Pagsurotan ti Panagrangrang-ay ti Nagtagitaoan" (PDF). Panagrangrang-ay a Programa ti Nagkaykaysa a Pagpagilian. Naala idi 4 Nobiembre 2010.
- ^ "Nadayeg a Pamanunotan". The Palestine Post. Herusalem. 7 Disiembre 1947. p. 1.
- ^ "On the Move". Time. New York. 31 Mayo 1948. Naala idi 6 Agosto 2007.
- ^ Levine, Robert A. (7 Nobiembre 2000). "Kitaen ti Israel a kas maysa a Hudio Pagilan nga Estado, Adu wenno Basbassit a Demokratiko". The New York Times. Naala idi 19 Enero 2011.
- ^ Wells, John C. (1990). Longman a diksionario ti panagbalikas. Harlow, Inglatera: Longman. p. 381. ISBN 0-582-05383-8. naikabil a "Jacob".
- ^ "Ken ti kinununa ket, Ti nagan ket saanton a tinawtawagan a Jacob, ngem Israel: para iti kas maysa a prinsipe ti kabilenagn ket adda iti Dios ken adda ti tattao, ken nagballigin." (Henesis, 32:28, 35:10). Kitaen pay ti Hosea 12:5.
- ^ Exodus 6:16–20
- ^ Barton & Bowden 2004, p. 126. "Ti Merneptah Stele... ket masuppiatan nga isu ti kadaanan nga ebidensia a saan a ti Biblia para ti kaadda ti Israel a nasapsapa ngem ti maika-13 a siglo BCE."
- ^ "Ken ti Apo a Dios ket mangiyegto kenka idiay daga a tagikua dagiti ammam, ken nasken a sika ket mangtagikuantoa; ken mangiyeg to kenka ti kasayaatan, ken agputot kayonto kadagiti ad-adu ngem dagiti ammayo ." (Deuteronomy 30:5).
- ^ "Ngem no agsubikanto kaniak, ken namnamaem dagiti bilinko ken surotem dagitoy, urayno ti panakaiwarwarasyo ket adda idiay kaadaywan a paset ti langit, ngem siakto ket agurnong kadagitoy, ken isublikto iti lugar a napilik a gapunan ti naganko nga agnaed idiay." (Nehemiah 1:9).
- ^ "Sursoroten ti Biblia a Linia a Pagorasan", Sursoroten ti Biblia, Public Broadcast Television, naala idi 29 Septiembre 2007
- ^ Friedland & Hecht 2000, p. 8. "Para kadagiti napalabas a ribribo a tawen ti Herusalem ket isu ti tugaw ti Hudio a panakaturayan, ti sangkabalayan a lugar dagiti ari, ti lokasion dagiti bukodna a lehislatibo a konsilo ken dagiti korte."
- ^ Ben-Sasson 1985
- ^ Matthews, Victor H. (2002), Ti Ababa a Pakasaritaan ti Taga-ugma nga Israel, Westminster John Knox Press, p. 192, ISBN 978-0-664-22436-3
- ^ Miller, J. Maxwell; Hayes, John Haralson (1986), Ti Pakasaritaan ti Taga-ugma nga Israel ken Hudah, Westminster John Knox Press, p. 523, ISBN 978-0-664-21262-9
- ^ Oppenheimer, A'haron ken Oppenheimer, Nili. Nagbaetan ti Roma ken Babilonia: Dagiti Panagadal ti Hudio a panagidaulo ken Kagimongan. Mohr Siebeck, 2005, p. 2.
- ^ Cohn-Sherbok, Dan (1996), Atlas iti Hudio a Pakasaritaan, Routledge, p. 58, ISBN 978-0-415-08800-8
- ^ "Palestina: Pakasaritaan". Ti Online nga Ensiklopedia dagiti Romano a Probinsia. Ti Unibersidad iti South Dakota. 18 Enero 2007. Naala idi 20 Marso 2012.
- ^ Morçöl 2006, p. 304
- ^ a b c d Gil, Moshe (1997), Pakasaritaan iti Palestine, 634–1099, Unibersidad ti Cambridge a Pagmalditan, ISBN 978-0-521-59984-9
- ^ a b Kramer, Gudrun (2008), Pakasaritaan iti Palestina: Manipud ti Panagrukma dagiti Otomano aginggana ti panakabangon iti Estado ti Israel, Unibersidad ti Princeton a Pagmalditan, p. 376, ISBN 978-0-691-11897-0
Dagiti silpo ti ruar[urnosen | urnosen ti taudan]
- Midia a mainaig iti Israel iti Wikimedia Commons
- Pakaammo ti panagbiahe idiay Israel manipud iti Wikivoyage (iti Ingles)
- Gobierno
- Portal ti gobierno ti Israel
- Ababa a pakaammo iti Israel idiay Ministro ti Ganganaet a Pannakibinag ti Israel
- Opisial a website ti Opisina ti Kangrunaan a Ministro ti Israel
- Opisial a website ti Ministro ti Turismo ti Israel
- Sapasap a pakammo
- Israel a naikabil iti The World Factbook (iti Ingles)
- Mapmapa
- Wikimedia Atlas iti Israel
- Kitaen ti Israel iti Proyekto ti Nawaya a Direktorio (iti Ingles)
- Israel
- Dagiti pagilian ken teritorio nga agsasao ti Arabiko
- Dagiti pagilian a nagbeddengan ti Baybay Nalabbasit
- Dagiti pagilian ti Daya a Mediteraneo
- Lebante
- Dagiti liberal a demokrasia
- Dagiti estado a kameng ti Kappon para iti Mediteraneo
- Dagiti estado a kameng ti Nagkaykaysa a Pagpagilian
- Dagiti pagilian ti Tengnga a Daya
- Dagiti pagilian ti Asideg a Daya
- Dagiti republika
- Dagiti estado ken teritorio a nabangon idi 1948


c: text/html

text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Juan 12:1-50
12 Ngarud ni Jesus, innem nga aldaw sakbay ti paskua, dimteng idiay Betania,+ nga ayan idi ni Lazaro+ nga imbangon ni Jesus manipud kadagiti natay.2 Gapuna nangisaganada iti pangrabii a maipaay kenkuana sadiay, ket ni Marta+ ti nagserserbi,+ ngem ni Lazaro ti maysa kadagidiay agsadsadag idi iti panganan a kaduana.+3 Ngarud, nangala ni Maria iti maysa a libra ti bangbanglo a lana, pudpudno a nardo,+ a nangina unay, ket sinapsapuanna dagiti saka ni Jesus ket pinunasanna a pinamagaan dagiti sakana babaen iti buokna.+ Ti balay napno iti ayamuom ti bangbanglo a lana.4 Ngem ni Judas Iscariote,+ a maysa kadagiti adalanna, a dandanin mangliput kenkuana, kinunana:5 “Apay a saan a nailako daytoy a bangbanglo+ a lana iti tallo gasut a denario ket naited iti napanglaw+ a tattao?”6 Kinunana daytoy, nupay kasta, saan a gapu ta maseknan kadagiti napanglaw, no di ket gapu ta maysa a mannanakaw+ ken adda kenkuana ti kahon ti kuarta+ ket al-alaenna dagiti kuarta a naikabil iti dayta.7 Gapuna kinuna ni Jesus: “Baybay-anyo, tapno maalagadna daytoy maipaay iti aldaw ti pannakaitabonko.+8 Ta kankanayon nga adda kadakayo dagiti napanglaw,+ ngem saanakto a kankanayon nga adda kadakayo.”9 Gapuna maysa a dakkel a bunggoy dagiti Judio naammuanda nga isu adda sadiay, ket immayda, saan a maigapu ken Jesus laeng, no di ket tapno kitaenda met ni Lazaro, nga imbangonna manipud kadagiti natay.+10 Ti panguluen a papadi itan nagnunumuanda a papatayen met ni Lazaro,+11 agsipud ta maigapu kenkuana adu kadagiti Judio ti napan sadiay ket naaddaanda iti pammati ken Jesus.+12 Iti sumaganad nga aldaw, ti dakkel a bunggoy nga immay iti piesta, idi mangngegda a ni Jesus um-umayen idiay Jerusalem,13 nangalada kadagiti sanga ti kaykayo a palma+ ket rimmuarda a mangsabet kenkuana. Ket rinugianda nga ipukkaw:+ “Mangisalakanka, ikararagmi kenka!+ Bendito daydiay umay iti nagan ni Jehova,+ ti mismo nga ari+ ti Israel!”14 Ngem idi nakasarak ni Jesus iti urbon nga asno,+ nagsakay iti dayta, kas iti adda a naisurat:15 “Dika agbuteng, anak a babai ti Sion. Adtoy! Ti arim um-umayen,+ a sisasakay iti urbon ti asna.”+16 Dagitoy a banag saan nga inkankano dagiti adalanna idi damo,+ ngem idi naipadayagen ni Jesus,+ iti kasta nalagipda a naisurat dagitoy a banag maipapan kenkuana ken inaramidda kenkuana dagitoy a banag.+17 Ngarud ti bunggoy a naikuyog kenkuana idi inayabanna ni Lazaro+ manipud iti pakalaglagipan a tanem ket imbangonna manipud kadagiti natay nagtultuloyda a nangsaksaksi.+18 Gapu itoy simmabet met kenkuana ti bunggoy, agsipud ta nangngegda nga inaramidna daytoy a pagilasinan.+19 Gapuna kinuna dagiti Fariseo+ iti nagtetengngaanda: “Makitayo nga awan a pulos ti maaramidanyo. Kitaenyo! Ti lubong simmuroten kenkuana.”+20 Itan adda idi sumagmamano a Griego+ kadagidiay simmang-at nga agdaydayaw idiay piesta.21 Dagitoy, ngarud, inasitganda ni Felipe+ a taga Betsaida ti Galilea, ket rinugianda a kiddawen kenkuana, a kunkunada: “Apo, kayatmi a kitaen ni Jesus.”+22 Immay ni Felipe ket imbagana ken Andres. Immay da Andres ken Felipe ket imbagada ken Jesus.23 Ngem simmungbat kadakuada ni Jesus, a kunkunana: “Ti oras dimtengen tapno maipadayag ti Anak ti tao.+24 Pudno unay kunak kadakayo, Malaksid no ti maysa a bukel ti trigo agtinnag iti daga ket matay, agtalinaed dayta a maymaysa laeng a bukel; ngem no matay dayta,+ iti kasta mangpataud iti adu a bunga.25 Ti agayat iti kararuana madadaelna dayta, ngem ti manggura iti kararuana+ iti daytoy a lubong masaluadannanto dayta a maipaay iti agnanayon a biag.+26 No ti asinoman agserbi kaniak, surotennak koma, ket no sadino ti ayanko addanto met sadiay ti agserbi kaniak.+ No ti asinoman agserbi kaniak, isu padayawanto ti Ama.+27 Ita mariribukan ti kararuak,+ ket ania ti sawek? Ama, isalakannak iti daytoy nga oras.+ Nupay kasta, daytoy ti makagapu a dimtengak iti daytoy nga oras.28 Ama, padayagem ta naganmo.” Gapuna adda timek+ a naggapu iti langit: “Agpadpada a pinadayagko dayta ken padayagekto manen dayta.”+29 Gapuna ti bunggoy a nagtakder iti aglawlaw ken nakangngeg iti dayta rinugianda a kunaen a naggurruod. Rinugian a kunaen ti dadduma: “Nagsao kenkuana ti maysa nga anghel.”30 Kas sungbat kinuna ni Jesus: “Daytoy a timek napasamak, saan a maigapu kaniak, no di ket maigapu kadakayo.+31 Ita adda panangukom iti daytoy a lubong; ita ti agturay iti daytoy a lubong+ maparuarto.+32 Ken kaskasdi, no maipangatoak+ manipud iti daga, guyugoyekto kaniak ti amin a kita ti tattao.”+33 Pudno a kinunkunana daytoy tapno ipamatmatna no ania a kita ti ipapatay ti dandaninan pakatayan.+34 Gapuna simmungbat kenkuana ti bunggoy: “Nangngegmi manipud iti Linteg a ti Kristo agtalinaed iti agnanayon;+ ket kasano a kunaem a ti Anak ti tao masapul a maipangato?+ Siasino daytoy nga Anak ti tao?”+35 Ngarud kinuna kadakuada ni Jesus: “Ti silaw agyanto iti tengngayo iti bassit pay a kanito. Magnakayo bayat nga adda kadakayo ti silaw, tapno saannakay a maringbawan ti sipnget;+ ket ti magna iti sipnget saanna nga ammo no sadino ti papananna.+36 Bayat nga adda kadakayo ti silaw, watwatenyo ti pammati iti silaw, tapno agbalinkayo nga annak ti lawag.”+Sinao ni Jesus dagitoy a banag ket pimmanaw ket naglemmeng manipud kadakuada.37 Ngem nupay nakaaramid iti nakaad-adu a pagilasinan iti sanguananda, saanda a naaddaan iti pammati kenkuana,38 iti kasta natungpal ti sao ni Isaias a mammadto a kinunana: “Jehova, siasino ti naaddaan iti pammati iti banag a nangngegan babaen kadakami?+ Ket no maipapan ti takiag ni Jehova, iti siasino ti nakaipanayaganna?”+39 Ti rason no apay a saanda a nabalinan ti mamati isu daydiay kinuna manen ni Isaias:40 “Binulsekna dagiti matada ken pinatangkenna dagiti pusoda,+ tapno saanda a makakita kadagiti matada ken maawatan ti kaipapananna kadagiti pusoda ket agbaw-ingda ket paimbagek ida.”+41 Kinuna ni Isaias dagitoy a banag agsipud ta nakitana ti dayagna,+ ken nagsao maipapan kenkuana.42 Nupay kasta, iti kinapudnona adu uray pay kadagiti agtuturay ti naaddaan iti pammati kenkuana,+ ngem gapu kadagiti Fariseo isu saanda nga ipudno, tapno saanda a maparuar manipud iti sinagoga;+43 ta inayatda ti dayag dagiti tattao nga ad-adda pay ngem iti dayag ti Dios.+44 Nupay kasta, nagpukkaw ni Jesus ket kinunana: “Ti addaan iti pammati kaniak addaan iti pammati, saan a kaniak laeng, no di ket iti daydiay met a nangibaon kaniak;+45 ket ti makakita kaniak makitana met daydiay nangibaon kaniak.+46 Immayak kas maysa a silaw iti lubong,+ tapno tunggal maysa nga addaan iti pammati kaniak saan nga agtalinaed iti sipnget.+47 Ngem no ti asinoman dumngeg iti sasaok ket saanna a salimetmetan ida, isu diak ukomen; ta immayak, saan a tapno ukomek ti lubong,+ no di ket tapno isalakanko ti lubong.+48 Ti di mangikankano kaniak ken saanna nga awaten ti sasaok adda maysa a mangukom kenkuana. Ti sao+ a sinaok isunto ti mangukom kenkuana iti kamaudianan nga aldaw;49 agsipud ta saanak a nagsao iti bukodko a pannakatignay, no di ket ti met laeng Ama a nangibaon kaniak inikkannak iti bilin maipapan iti ibagak ken iti sawek.+50 Kasta met, ammok a ti bilinna kaipapananna ti agnanayon a biag.+ Gapuna ti bambanag a sawek, kas iti Ama imbagana ida kaniak, kasta met a sawek ida.”+

robotstxt: allowed

filter: keep


text:
TI PAGWANAWANAN Disiembre 2013 | Kasapulantayo Kadi ti Dios?
Patien ti adu a saanda a kasapulan ti Dios ken saan a maseknan kadakuada. Talaga kadi a magunggonaanka no maam-ammom ti Dios?
TOPIKO ITI AKKUB
Apay nga Isaludsodda Dayta?
Usigem ti sumagmamano a rason no apay nga adu ti mangibaga a mamatida iti Dios ngem agaramidda kadagiti desision a kasla awan ti Dios.
TOPIKO ITI AKKUB
No Apay a Kasapulantayo ti Dios
Ammuem no kasano a ti relasiontayo iti Dios mangyeg iti naragsak ken makapnek a biag.
PAKASARITAAN TI BIAG
Pinagbalinko a Karera ti Panagserbi ken Jehova
Sumagmamano laengen a bulan ket aggraduaren kas architectural engineer, ngem inkeddeng ni Bill Walden a ragpaten ti naiduma a karera. Basaem no kasano a nagbaliw ti biagna gapu ta pinilina ti agserbi iti Dios iti amin-tiempo.
UMADANIKA ITI DIOS
“Adtoy! Pagbalbalinek a Baro ti Amin a Bambanag”
Kayatmo kadi ti agbiag iti lubong nga awanton ti rigat, panagsagaba, ken ipapatay? Ammuem no kasano a tungpalen ti Dios ti karina.
‘Manipud iti Bambantay Agminaskanto iti Gambang’
Ti nabiit pay a nadiskobre dagiti arkeologo ipakitana a nausar ti gambang idi tiempo ti Biblia.
ISUROYO DAGITI ANNAKYO
Jesu-Kristo—Ania ti Laglagipentayo Maipapan Kenkuana?
Laglagipentayo kadi ni Jesus kas maladaga? Siasino dagiti “masirib a lallaki” a simmarungkar kenkuana? Ania ti ar-aramiden itan ni Jesus?
Sungbat Dagiti Saludsod Maipapan iti Biblia
Ania ti panggep ti panagsubli ni Kristo? Kasano nga agsubli, ken anianto ti aramidenna?
Dagiti Features a Makita Online
Apay a Mausar ti Nagan a Saksi ni Jehova?
Ammuem no nagtaudan dayta a nagan.


text:
Pannakabukel ti TMI Global
Kas iti TMI America, ti pannakaitandudo ti Literatura Ilokana ti kaskenan a panggep ti TMI Global.
Rakraken ti TMI Global dagiti beddeng iti utek, iti heograpia, iti naggapuan a tribo wenno away wenno ili wenno probinsia wenno pagadalan wenno ania man ditan a konsepto a mangwarawara kadagiti mannurat nga Ilokano.
Ketdi, ipapilit ti TMI Global ti pannakarebba dagiti amin a pader ken beddeng ti panagsurat nangnangruna no dagiti ikurkur-it ket pakaseknan ti LI.
Ditoy a mabalabala--kas met laeng iti pannakabalabala dagiti muhon a konsepto iti TMI America--dagiti kapampanunotan maipapan iti kinaasinno ni Ilokano, maipapan iti lengguahe ni Ilokano, maipapan iti kultural a praktisna, maipapan iti padasna a kas makikappeng iti maysa nga etnolingguistik a grupo.
Adu dagiti muhon a konsepto a pangrugian ti maysa diskurso maipapan iti global a padas ni Ilokano.
Ipangpangruna ti TMI Global ti pannakabigbig kadagiti gapuanan ni Ilokano iti benneg ti panagsuratan ken kaarngi a kultural a praktis.
Ala, dumaw-askayo pay ngarud.
A. S. Agcaoili
4 comments:
- rva said...
-
daytoy man! ala man, mang ariel. daytoy siguron 'tay nabayagen nga ur-urayentay a grupo wenno gunglo a mamagkakamang ken mamagkayammet kadatayo amin iti maymaysa a panggep ken praktis, datayo itan manipud iti nadumaduma a paset ken dimension ti lubong, actual man wenno virtual, residente man wenno exilo, ket awan itan ti estranghero iti maysanmaysa.
agbiag ti TMI Global!
- August 13, 2005 at 5:35 PM
- joel said...
-
makapagagar daytoy, Manong! globalen ti idea, experiensia, ni Ilokano. wen a ta global met ti residensiana. makapagagar a talaga!
- August 13, 2005 at 6:19 PM
- Ka Iddo said...
-
ngaruden...addaak iti likudanyo, apo! mapaglobal man, mapa-earth man wenno mapa-world man, no napintas ti panggep isu nga isu a napintas!
tira ngarud... no adda proyektoyo a ket ibarsakyo kaniak ngarud ta imbag la nga iseksek iti kolum iti pagiwarnak, hehehe!
- August 13, 2005 at 8:42 PM
- ariel said...
-
Wen, ipantay ngaruden a rikna, apo!
- August 13, 2005 at 9:36 PM


text:
Makina
Ti makina ket maysa a ramit a mangbukel ti maysa wenno ad-adu a parte, ken agus-usar iti enerhia tapno makagun-od iti gandat. Dagiti makina ket kadawyan a nabilegan babaen dagiti mekanikal, kimika, termal, wenno elektriko a pamay-an, ken dagitoy ket kankanayon a motorisado. Iti pannakaipakasaritaan, ti nabilegan a ramit ket makasapul pay kadagiti agkutkuti a parte tapno maidasig a kas maysa a makina; nupay kasta, ti pannakapartuat ti teknolohia ti elektronika ken nakaiturongan ti panagrang-ay dagiti nabilegan a ramit nga awan dagiti agkutkuti a parte a naikeddeng a kas makina.
Ti simple a makina ket maysa ng alikamen a mangbaliw ti turong wenno kaadu iti maysa a puersa, ngem adu dagiti adda a narikrikut pay a makina.Kas pagarigan ket mairaman dagiti lugan , dagiti elektroniko a sistema, dagiti molekular a makina, dagiti kompiuter, telebision, ken radio.
Kitaen pay[urnosen | urnosen ti taudan]
- Midia a mainaig iti Dagiti Makina iti Wikimedia Commons
- Teknolohia
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Oberg, Erik; Franklin D. Jones; Holbrook L. Horton; i Henry H. Ryffel (2000). ed. Christopher J. McCauley, Riccardo Heald, ken ni Muhammed Iqbal Hussain, ed. Manual ti Makina (Maika-26 nga edision nga ed.). New York: Industrial Press Inc. ISBN 0-8311-2635-3.
- Reuleaux, Franz; (patarus ken anotasion babaen ni A. B. W. Kennedy) (1876). Ti Kinematika iti Makina. New York: naimaldit manen babaen ti Dover (1963).
- Uicker, J. J.; G. R. Pennock and J. E. Schigley (2003). Teoria dagiti makina ken dagiti Mekanismo. New York: Unibersidad ti Oxford a Pagmalditan.


text:
Doliar ti Estados Unidos
Ti doliar ti Estados Unidos (senial: $; kodigo: USD; naipangyababaan pay ti US$), ken makunkuna pay a kas ti doliar ti U.S. wenno doliar nga Amerikano, ket isu ti opisial a kuarta a pidusiario iti Estados Unidos iti Amerika ken dagiti ballasiw taaw a teritoriona. Daytoy ket nabingbingay kadagiti1oo a babbabassit a paset a makunkuna kadagiti sentabo.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Doliar ti Estados Unidos iti Wikimedia Commons


text:
Sarita ni Jake F. Ilac
INDISSOK ti telepono ta mariknak a bimmengbengen ti rupak ken mangrugin nga agtutukel ti nalamiis a ling-et iti mugging ken pispisko; kasla aggitbgiteb ti pamayor nga urat a kumamang iti lulonak. Pati ti teltelko, kasla napandagan iti sangasako nga irik. Diakon nauray pay ni Susan a nagpakada iti bangir a linia. Napasangirak iti tugaw ket kinamatko ti angesko. Inkidemko. Idi nagmulagatak, nasiputak ni Paul, ti kaduak iti opisina. Dagus a nangala iti danum iti water dispenser iti suli ti bakante a lamisaan a dumna iti lamisaanna.
“Apay, ‘sino ‘diay immawag, aya?”
Diak nagtimek a dagus ta pagkalkalmaek pay laeng ti riknak. Nagkiremkiremak sa immangesak iti nauneg.
“Ni Susan,” kinunak met laeng idi agangay. “Impadamagna a nakaawat kano iti awag manipud sadiay South Korea. Intarayda kano ni baket iti maysa nga ospital dagiti kakaduana iti Simbaanda sadiay. Kimmidar kano manen ti diabetesna.” Diak koman ibaga ngem nadlawko nga interesado ni Paul. Nasinged a gayyemko ket ammona ti amin maipapan kadakami nga agassawa. Isu ti maysa akaduak iti negosio. Agek-eksportkami ti muebles a naaramid iti way iti agduduma a paset ti lubong. Ipagko ni Susan; kabsat ni Sally a baketko.
‘Komusta ngarud ti kasasaadna ita? Asino ti agbantay kenkuana?” Nariknak ti saranay kadagiti balikasna ngem diak sinungbatan dagiti saludsodna. “Natangkento ket ngaminti ulona,” kinunak ketdi, “di mamatpati iti balakad. Gapu la ngata ta nangatngato ti inadalna ngem dataon…No saan a gapu kaniak, dina naragpat ti kasdiay nga estado!” Diak koman kayat nga isawang pay dagitoy ngem kasla libro latta a maukag no kasta nga adda damage a maawatko. Napaaprosak iti teltelko nga in-inuten nga agkalma.
“Kustonan, amangan no maatakeka manen, numona ta katerterapim,” kinuna manen ni Paul. Kaisubsublik laeng ngamin ti naan-anay a pigsa ti kagudua ti bagik a naawanan iti rikna idi kanikadua a bulan.
“Manipud ita, awanen bibiangko kenkuana. Makaammon iti biagna, makaammoak metten iti biagko. Naumaakon!”
Nagngirsi ti gayyemko a kasla rukrukodenna dagiti insaok.
“No ngata awagam? Komustaem,”insingasingna.
“Dinanto met laeng sungbatan. Sige, ituloymo lattan ‘diay ar-aramidem. Total, mumalem metten, yun-unakon ti agawid. Makaammoka pay laeng ditoy.” Ginaw-atko ti bag a naglaon iti kompiuterko a laptop ken folder iti sango ti lamisaanko ket nagtarusakon iti ridaw.
KARABIYANNA, diak maala ti tuturogak gapu iti kapapanunot iti naawatko a damage. Uray kaskasano, asawakto latta ni Sally. Nakamanoakon a nagballikid ken nagdata ngem kaskasdi a naatap ti ridep. Sumakiten ti ulok.
Timmakderak a napan iti salas. Nagin-inayadak ngem adda nabaddekak. Nangungor.
“Annayko! Naligsay san ti tumengko!” Suminggit a bumangag ti boses.
Dagus nga inarikapko ti switch ti silaw iti kongreto a diding iti asideg ti hamba ti ridaw. Pinis-itko. Limmawag ti aglaw-law.
Nakitak ni Dan a mangap-apros iti balballugo ti tumengna. Nalukag metten dagiti dua a bumarito a kakasinsinna iti abayna met laeng. Anak ida ti kabsatko a lalaki a ditoy met laeng balay ti pagyananna. Kitkitaenda met laeng ti tumeng ni Dan.
“Apay ngamin a ditoy manen ti nagturoganyo?” kinunak. Inatibayko ni Dan nga impatugaw sa inunnatko ti tumengna. Tiningitingko. Din sa met nablo. Nairidis ngata laeng.
“Angkel, simmangpet da lelang ken leong, dimo kad’ malagip?” kinuna ti maysa a kasinsin ni Dan.
Wen gayam, immayda met umiliw kano ta diak met mansangon ti agbakasion. ITi kaadu ti pampanunoten, adu payen ti malipatan.
Sinipsiputak ti panangisimpa ni Dan ti bagina tapno maturog met laeng.
Kaanakanmi a dua ken baket ni Dan ta anak da Susan ken ti kasinsinko. Kasla kabsatko ti kasinsinko ta ti inak ti nagbalin a pannakainada nga agkakabsat idi matay iti kanser ti inada.
“Idiayka koma ngamin kuartotan a maturog. Dati met a sadiayka,” kinunak ken ni Dan ngem nagkukoten.
“Baroakon, Angkel, ania met.” Nagdayamudom.
Diakon pinilit. Nagpaberanddak.
Sangapulo ket duan ti tawen ni Dan. Natayag iti edad daytoy Pangkarantiwayen. Kumamkamamkam iti tayako a lima kadapan ken sangapulo a pulgada.. Nabusnag ta immala iti amana nga adda darana nga Insik. Adayo no idilig iti kudilko a pangisiten. Maladaga pay laeng, ni baketen ti mangtamtaming ta agbasbasa pay laeng ni Susan iti kolehio idi. Isu nga asideg ti riknami ken ni Dan. Imbilangmin nga anakmi aglalo ta dikam’ met naaddaan, Segu iti doctor a nangkita ken ni baket, naakpetaran kano ti obario ni baket iti agas a tinumtomarna idi ubing pay laeng. Nasakit iti biangko a lalaki. Diak man laeng masirayan ti tumanor a kaputotak koma. Maysa daytoy a pagpampanunotak no dadduma aglalo kno surduendak dagiti gagayyemko.
“Al-alistuanyo, ket, ne, magangonton dagiti ur-uratyo,” sangkaibaga ni Fred, ti abogado a nasinged a gayyem ni Sally no adda bistana ket maidaw-as ditoy Manila.
Nanindiak iti sigarilio. Bareng maalak iti tuturogak ket mairidepak bassit sakbay a mapanak idiay opisina. Agalas dos ngatan iti parbangon. Makasulek ti sipnget ti aglawlaw. Mariknak ket sisiak sa laeng ti siririing iti daytoy depaar ti Bulacan. Ket lumlumteng manen iti panunotko iti kankanayon a saludsodek iti bagik.
Nalupoyak kadi a talaga?
Mamirmiraut, kuna ti inaunaan a kabsat da Sally. Naturedak kano a nagasawa idinto a diak pay mabiag ti bagik ken diak matulongan dagiti nagannak kaniak a nailumlomen iti kapitakan sadiay Cagayan.
Wenno dusak daytoy ta tinnalikudak ti maysa a responsibilidad gapu ken ni baket?
Apagdennami ken Sally a kas agassawa idi immawag ditoy balay ni Minda, ti dati a nobiak a Bisayana. Ni baket ti nakasungbat. Intedna kaniak ti auuuditibo ngem nagmattider iti likudak. Dimngeg iti saritaanmi ken Minda.
“Agdadagsenak,” kinuna ni Minda. Kasla barreta a naikagsal iti lapayagko. Diak nakauni. Idissok koman ti telepono ta mariknak ti kasla koriente ti damage a nagkarayam iti dakulapko. Ngem addayta manen ti boses ni Minda. “Diak madanagan, diak ikamat daytoy. Kayatka laeng koma a kasao iti maudi a gundaway. Iti dati a lugar.” Mariknak ti liday kadagiti balikasna.
“Kitaekto,” kinunak. Isu laeng ti naisawangko. Ania ti masaok. Diak napakadaan ti amin. Sa adda ni Sally nga agdengdengngeg.
Saan met a nagsaludsod ni Sally. Nalabit, saanna a nangngeg ti imbaga ni Minda. Wenno nangngegna ket kayatnak a tiliwen. Isu a diak napan iti parke a kanayon a pagpaspasiaranmi ken MInda. Diak kayat a marakrak ti relasionmi ken Sally. Ngem agingga ita, krus a bagbagkatek dayta. Ta kasla metten intarayak ti responsibilidadko iti anakko.
Daytoy ngatan ti pangdusdusaan ti langit kaniak?
Indupudopko iti sementado a pasomano ti beranda ti rungrong ti sigariliok. Simrekak ta bareng mairidepko bassit.
NATALIMPUNGAWAK. Adda agkuykuyegyeg iti abayko. Kasla adda mangyakyakayak iti ‘yanko. Bimmangonak. Inkarawak dagiti imak uray no nakakidemak. Naiburang-it amin a madalapusna. Diak unay makakita. Nasugpet dagiti matak Nadagsen ti ulok ta kurang ti turogko. Nakarawak met laeng. Ti gayam selponko iti rabaw ti lamiseta. Naka-silent ngem napigsa ti panag-vibrate-na.
Ni gayam, Atorni. Nalipatak pay ketdin a nakaeskediul nga agsaritakami ita.
“Naimbag a bigatmo, Gerry! Umayakto sadiay opisinam no madamdama.” Nasarangsang ti katawa ti abogado.
“Sige ngarud, Atorni, urayenka sadiay.”
Linidlidko dagiti matak tapno makamurmurayak. Dandani agpatit ti relo iti diding. Nakatudo ti ababanga imana iti sais. Inunnaunnatko dagiti takiagko tapno biagek ti darak. Diak payen masango ti agehersisio gapu iti kaadu ti trabaho. NGem asinonto ti agsagrap kadagiti pagrigrigatak?
Iti yuulogko, nakasangon ni Dan iti lamisaan, mamigbigaten. Napasnek a mangdumdumog iti labayna. Kasla diank nakita. Simmangoak iti panganan.
“Makigiddankanto laengen kaniak no madamdama ta itulnogka; agdigosak laeng biit,” kinunak. Nagtemplaak iti kapek.
“Diak kayat. Ninto laengen daddy ti mangtulnog kaniak.”
Napangilangilak laengen. Nupay kasla anakkon, awan karbengak a mangdisso kenkuana.
“O, apay a kasta ti pannakisaritam ken ni angkelmo?” apagisu a sumrek iti balay ni Kasinsin Nanding. Nakaiggem iti maysa a ladawan ti tugaw. Inyawatna kaniak. Ni Nanding ti mangas-asikaso iti shop idinto a siak met iti opisina. Isu ti mangkitkita kadagiti trabahador.
Saan a simmungbat ni Dan. Binagkatna ketdi ti pingganna a kaguddua pay laeng ti naksay ket napanna indisso iti lababo sa nagtaray nga agpasalas koma. Ngem naiggaman ni Nanding ti takiag ni Dan ket inggawidna.
“Saanka nga agbalin a bastos, a. Tumangkenen dagiti saram. Diaka masango nga itulnog,” nadagsen ti boses ti kasinsinko. “Adu pay ti gatangek a masapul iti shop.”
“Kustonan,” kinunak. “Inka latta gumatangen kadagiti materiales, Insan. Siakton ti makaamo ken ni Dan,” indagdagko.
Uray iti lugan, awan ti arimekmek ni Dan. Kasarsaritak ngem no saan a tung-ed ti sungbatna, wingiwing. Iti tunggal panangkitak iti rearview mirror ti kotse, ibaw-ingna ti rupana iti kanawan. Kinaykayatna a buyaen dagiti tattao a malabsan iti bangketa.
Sipud kinaubing ni Dan, intedko amin a kasapulanna. Iti naminsan a nayospital, siak amin ti naggastos. Naasitgan aminen ni Nanding dagiti kakabsatnangem awan ti naitulongda ta agpapada met a makurkurangan. Ultimo pagkasangayan daytoy, aggapu iti bolsak. Daytoy ti pagil-ileman dagiti kakaanakak nga anak ti kabsatko a lalaki.
“Sobra unay san’ ti atensionmo kenkuana, ‘Bagis,” indillaw ti kabsatko iti naminsan.
“Husto laeng dayta. Tapno di ibagbaga ni Sally a dakayo laeng ti tultulongak,” kinunak. Isu ngamin ti sangkadagullit ni baket. Apay kano a diak man laeng maitured a pagyanen iti balaymi dagiti kakabagianna. Diak kano man laeng maitured a yawatan iti uray panggroseria laeng dagiti dadakkelna.
Nakidafus met ti maysa a kaanakanna a barito iti balay idi. Agad-adal daytoy iti maysa kadagiti unibersidad iti siudad. Pinanuynoyak idi damo nga agawid iti tenggat’ rabii. Ngem idi sansanennan, kinasaokon ni baket. Isuda nga agkabsat ti nagsarita. Pinagawid ti amana sadiay Cagayan. Natakuatanda a di gayam sumsumrek iti klasena. Ngem iti daydi a napasamak, siak ti nagbalin a dakes.
“Agan-annad, ha?” kinunak ken ni Dan sakbay a linuktanna ti ridaw ti lugan. Pinapetpetak iti sangagasut napia laeng nga igatangna iti merienda. Nagtung-ed laeng daytoy a si simmango kaniak. Nagdardarasen a dimsaag.
Nadatngak ni atorni a nakasikkawil nga agbasbasa iti pagiwarnak iti sango ti lamisaanko. Nakasuot iti long sleeve a puraw a tinernuanna iti asul nga slacks. Maripar ti medio butiog a tianna. Umig-igup iti umas-asuk a kape. Inted la ketdi ti sekretariak.
“Imbag ta maanduram ti banglo ti sekretariam iti kada bigat? No siak ti kas kenka, nabayagkon a siany-op. Pito a tawenen nga agsagsagabaka.” Inrugin a dagus ti abogado ti mangsurdo kaniak. Piton a tawen nga agpayso nga adda ni Sally sadiay South Korea.
“Diak kayat a siak ti umuna a mangibakal iti bato, Atorni,” kinunak a bulon ti panangidissok kadagiti awitko iti lamisaanko sa nagtugawak.
“Dimo kayat, kunam, ket no, ne, nakalukat ti maysa a butones ti polom ken natnag pay ti akimbaba.”
Kinitak ti suotko. Makakatawaak a makasuron. Diak nakita a nalaing ti badok sakbay nga insuotko. Nagrigat a talaga ti awan manmgasikaso iti gargaret. Ni inang laeng no kua no mairana a bumisita. Di met unay mapagtalkan ti balasitang a kaduami iti balay.
“Diakon nabisti a nasayaat itay, Atorni, ta agdardarasak a nangitulno ken ni Dan,” nakudkodko ti ulok. “Komusta gayam ‘diay kaso?”
Ti tamtamingenna a kaso ni baket ti damdamagek. Ti kangrunaan a rason no apay nga adda ita sadiay ballasiw-taaw.
“Dandanin itinnag ti husgado ti desisionda. Napigsa ti iggemda nga ebidensia kontra ken ni Sally.”
“Dinto met dimngeg ngamin idi.”
Maysa a pastor met laeng a kas ken ni baket ti nangallukoy idi kadakami nga agassawa a mamgaramid iti negosio a mainaig iti stock market. Aganak ti maited a kuarta iti beinte porsiento iti kada bulan. Naannayas ti serrek ti kuarta idi damo. Pati dagiti kakabagiak ken kakabagian ni baket, naallukoyda met a mangibaut iti puonan. Tulongta kadakuada, kunkuna idi ni baket.
Ngem naklaatkami laengen idi madamagmi a pinaltogan ti pastor ti bagina iti up-upaanna a condo sadiay Ortigas. Naammuanmi iti asawana a rinabii nga ag-casino daytoy. Naipaabakna ti kuarta a kunkunana a puonan.
Ni baket ti sinublian dagiti kababagianna. Pabayadanda ti kuarta a naiserrekda. NO saan kano a gapu kenkuana, saanda a naisagmak. Maburiboran idi ni baket a mangpanunot no pangalaanna iti agdagup iti tallo a million a pagbayadna. Inaramatna ti bukodna a tseke tapno laeng agtalna dagiti mangsingsingir kenkuana. Pinawilak ta awan met pundona.
“Apay, diada kadi makaaw-awat? Saan a data ti nagnumar kadagiti kuartada. Uray data, napukawan met,” Inkalinteganna. Dika madanagan, siak ti maipupok, saan a sika.”
Idi damo, aleng-aleng laeng. Ngem idi agsasarunon dagiti agreklamo, mangrugin ti kalbariona aglalo ket agipangtan kadagiti kababagianna. Diana maipangpangan ken maiturturog ti parikut. Pati siak, nairaman metten. Imres ti pammagina. Pati ni Dan a kaatagmi ket sumurutsurot no baliwanmi ti pagiddaanmi.
Nakisarita ni Sally kadagiti am-ammona iti simbaanda. Nairana nga adda bakante iti kinapastor sadiay South Korea. Nadagsen ti nakemko a mangpalubos kenkuana idi ngem tunggal makitak ti panagsagabana, maiwaksik ti riknak.
Malaksid iti kinapastorna sadiay, nagawat kadagiti ubbing a Koreano a suruanna iti Ingles.
“Ania ngarud ti planom ita?” pagammuan ta kinuna ti abodago.
“Diak pay ammo, Atorni. Nabayagen nga al-allukoyek nga agawid ta sanguenna ti problema ngem dina met kayat. Aglalo ita ket indalit ti sakitna sadiay. Awan ti mangkitkita kenkuana. Agurnongak pay, sangkakunana. Ken maysa pay, nabayagen a dikami nagsarita. Naminpinsanen a naputol ti komunikasionmi manipud iti daydi a panangbisita dagiti katugangak kenkuana sadiay South Korea.”
Maysa pay daytoy a pagsaksakitan ti nakemko ken ni Sally. Nabayagen nga uy-uyotak a patulodannak iti visitor’s visa tapno makadennak uray apagbiit laeng a panawen sadiay ngem intungtungkuana. Naamuak laengen a dagiti katugangak ti pinabisaanna. Ti rasonda, agpaagas kano ti babai a katugangak. Diakon nagtimek, ngem iti un-unegko agil-ilemak. Timmanay ti nagbaetanmi. Diak ammo no ania ti indandanon dagiti katugangak iti baketko. Ngem siguradoaknga adda.
Agingga iti simrek iti panunotko nga amangan no idi pay, agat-atapen ni baket nga adda sabali a babai iti biagko ngem dina la maitured a saludsoden kaniak no adda kinapudnona dayta nga atapna. KEt nalagipko daydi panagtelepono kaniak ni Minda, ti dati a nobiak a Bisayana, idi kadendennami pay laeng ken baket.
“Agasawaka ketdin iti sabali. Ken tapno legal ti pannakisinam, manmgipilakan iti annulment. Segun iti linteg, iti pito a tawen a dikay’ nagdenna, mabalin daytan a rason. Nayonam pay iiti kinaawan ti nakyo. Sa di met kunam a saan nga agpawpaw-it iti sapulna sadiay?”
Nagtung-edak.
“Sal-ot, isu met la a diank mabayadan, a,” inggarakgak ti abogado ti angawna.
“Sabali ti linteg ti puso, Atorni,” kinunak. “Asawakto latta ni Sally.”
Nagpaggaak ni Fred.
“Yinumanta man tapno rummuar dagita dagensen nga im-imetam dita barukongmo,” kinermannak sa insungona ti tugaw ti sekretariak a nakadumog iti kompiuterna. Nagtinnag iti maymaysa a bangir ti nadam-eg a pagat-abaga a buokna. Agpapakita la ket ngarud ti tengnged daytoy agraman ti di unay madlaw a tulang iti abagana. Nakablusa iti medio nakipet a puraw a lallalo a nangparangrang iti kinapudaw daytoy ken nangipakita iti sukkog ti bagina. Adda nagkulibagtong iti barukongko. Masansan nga agkulaiseg no awan ni Paul. Ngem tengtenglek. Gapu ken ni Sally.
“Nasapa pay no kastoy, Atorni, awam pay nakalukat.” Nagwingiwingak.
“Dumagasakto ngarud ditoy no malem. Innak pay dita Quezon City Regional Trial Court.” Binitbitna ti attaché case-na. Napan iti sanguanan ti sekretariak. Natmattider apagbiit sa ginarawgarawna ti kurbatana. Apagbingi nga issem ti insubad ti sekretariak. Sa kimmita kaniak.
Sinangok dagiti pappapel iti lamisaanko. Ngem saanko a mayulo. Dumukdukir ni Sally iti panunotko. Nabayag met nga agpayson a msaankami a nagsasao. Di pay tumawag. Di met kayat nga ibaga ti kakabagianna ti numerona, uray pay ni Susan. Naimbag laengen ta padamagandak pay kadagiti mapaspasamak ken ni Sally. Apay, ipagarupda ngata a binaybay-akon ni Sally? Isu ngarud a saanko a pinabaybay-an ken ni Atorni Fred ti kasona.
Ita, matiktikawak. Diak payen ammo no ayat pay laeng daytoy a marikriknak ken ni Sally wenno respeto wenno panangigaga laeng iti maysa nga asawa.
Ammok a daytoy ti pagkaskastaan ni Dan. Kayatna a tawagak ni Sally, ti ikitna nga imbilangna nga ina. Ngem kasano? Diak met makapan idiay Korea ta awan met visak. Ammok ken mariknak, nasakit ken ni Dan ti mapaspasamak kadakami nga agassawa ta imbilangnakam metten a pudpudno a dadakkelna. Isu la unay ti pakayamanak, adayo man ti asawak, iti sibayko, addaanak met ti anak.
Nagkititing ti telepono iti sanguanak. Pinidutko ti auditibo nga indeppel iti lapayagko.
“Manong, dika koma maklaat!” immunan a nagsao ti adda iti bangir a telepono. Ni Susan. Agsasaibbek.
Kasla adda naggiddan a nagtaray a sangapangen a kabalio iti barukongko.
“Apay, man daytan?” Tinengngelko ti agbanarbar a soak.
“Ni manang ‘gamin agawiden…”Rungaab ti nangpunno iti bangir a linia.
Agsasanggala ti marikank. Maragsakannak a madanagan.
“Ket apay ngarud nga agsangitka? Dika ket koma maragsakan!”
“Pimmanawen ni manang, Manong. Ti laeng bangkayna ti agawid.” - 0
UPDATE: Basaen ti review ni Apo Jaime M. Agpalo ditoy
.
(Maikatlo a Gunggona - 2nd Premio Reynaldo A. Duque Para iti Litertura Ilokana - Naipablaak iti Bannawag - Enero 4, 2010)


text:
Panagdaydayaw ti Pamilia—Mapagbalinmo Kadi nga Ad-adda a Makaparagsak?
“Maimasanmi unay ti agsasarita bayat ti Panagdaydayaw ti Pamiliami isu a no saanko a pasardengen ti pamiliak, rabiinto unayen no malpaskami,” kuna ti maysa nga ama a taga-Brazil. Maysa met nga ulo ti pamilia ti nagkuna a ti 10-tawenna nga anakna dina mapupuotan ti panaglabas ti oras ket kayatna pay nga ituloy ti panagadal. Apay? “Magagaran unay ti anakko isu a maay-ayatan iti panagadalmi,” kuna ti ama.
Siempre, saan nga amin nga ubbing ket magagaran ken maragsakan iti panagdaydayaw ti pamiliada. Apay? Kastoy ti kuna ti maysa nga ama a taga-Togo: “Ti panagdaydayaw ken Jehova ket saan koma a makauma.” No makauma dayta, mabalin nga ipakitana a kasapulan a mabaliwan ti pamay-an a pannakaikonduktana. Natakuatan ti adu a ti panagdaydayaw ti pamiliada ket mabalin a gubuayan ti “napalalo a ragsak,” kas iti kinuna ni Isaias maipapan iti Sabbath.—Isa. 58:13, 14.
Naamiris dagiti Kristiano nga amma a no relaks ti rikrikna ti tunggal maysa, naragragsak ti panagdaydayaw ti pamilia. Ni Ralf, nga adda annakna a tallo a babbai ken maysa a lalaki, kinunana a ti panagdaydayaw ti pamiliana ket kasla gagangay laeng a panagsasarita imbes a pormal a panagadal; ket adda amin pasetda. Ngem no dadduma, mabalin a narigat a pagtalinaeden ti atension dagiti miembro ti pamilia. Inamin ti maysa nga ina: “Napalalo nga ayatko a pagbalinen a makaparagsak ti panagdaydayaw ti pamiliami ngem awan ti gaganaygayak no dadduma.” Ania ti mabalinmo nga aramiden?
MAIBAGAY KEN AGDUDUMA KOMA TI TOPIKO
“Masapul nga ibagaybagaymi ti pamay-an a panagadalmi,” kuna ti ama a taga-Germany a dua ti annakna. Sigun met ken ni Natalia a dua ti annakna: “Ti kapatgan para iti pamiliami ket mabaliwbaliwan ti aramidenmi.” Bingaybingayen ti adu a pamilia ti panagdaydayawda iti nagduduma a paset. “Dayta ti mamagbalin a naganaygay ti panagadalmi ta adda partisipasion ti tunggal maysa,” inlawlawag ni Cleiton, ama ti dua nga agtutubo idiay Brazil. No dakkel ti baet ti edad dagiti ubbing, mabingaybingay koma iti nagduduma nga aktibidad ti oras ti panagadal tapno maasikaso ti kasapulan ti tunggal anak. Mabalin nga ikabilangan dagiti nagannak ti espesipiko a kasapulan dagiti ubbing ken mabalin nga ibagayda ti material a pilienda ken ti pamay-an ti panagadalda.
Ania ti ar-aramiden dagiti pamilia tapno agduduma ti pamay-anda nga agadal? Rugian ti dadduma ti panagdaydayaw ti pamiliada babaen ti panagkakantada iti kanta a mangidayaw ken Jehova. “Makaparelaks dayta ken isaganana ti panunotmi para iti material a pagsasaritaanmi,” kuna ni Juan a taga-Mexico. Agpili dagiti annakna kadagiti kanta a nainaig iti kayatda a topiko iti dayta a rabii.
Adu a pamilia ti agkakadua a mangbasa iti maysa a paset ti Biblia. Tapno saan a makauma, nagduduma a miembro ti pamilia ti mangbasa iti sasao ti tunggal karakter ti Biblia. Imbaga ti maysa nga ama a taga-Japan: “Idi damo, kasla saan a natural ti kasta a panagbasa.” Ngem maragragsakan ti dua nga annakna a lallaki no makitkitada a naragsak dagiti nagannakda a mangaramid iti maysa a banag a kaduada. Dadduma met a pamilia ti mangyakto kadagiti estoria ti Biblia. “Masansan nga adda makita dagiti ubbing a detalye iti basbasaenmi a salaysay ti Biblia a dimi nasiputan,” kuna ni Roger nga addaan dua nga annak ken agnanaed iti South Africa.
Ti sabali pay a pamay-an a mapagduduma ti topiko ket ti panagaramid iti proyekto, kas iti bassit a daong ni Noe wenno bassit a templo ni Solomon. Makapagagar a sukimaten dagiti detalye kadagiti kasta a proyekto. Kas pagarigan, pinadas daytoy ti maysa a pamilia a taga-Asia a kaduada ti anakda a lima ti tawenna agraman ti lolana. Agkakaduada iti salas a nagay-ayam iti board game maipapan iti nadumaduma a panagdaliasat ni Pablo kas misionero. Dadduma met a pamilia ti nagaramid kadagiti board game maipapan kadagiti salaysay iti libro ti Exodo. Kuna ti 19-tawenna a ni Donald a taga-Togo: “Naragragsak itan ti panagdaydayaw ti pamiliami gapu ta baliwbaliwanmi ti pamay-an ti panagadalmi ket simminged pay ti relasionmi kas pamilia.” Adda kadi mapanunotmo a proyekto tapno naragragsak ti panagdaydayaw ti pamiliayo?
NAKAPATPATEG TI PANAGSAGANA
Ti agduduma ken maibagay a topiko pagbalinenna a makapainteres ti panagdaydayaw ti pamilia. Ngem ad-adda a makagunggona dayta no nakasagana ti amin. No dadduma, mabiit a mauma dagiti ubbing isu a masapul a planuen a naimbag ti ama no ania ti pilienna a topiko ken agsagana a naimbag. Kuna ti maysa nga ama: “Magunggonaan ti amin iti panagadalmi no nakasaganaak.” Kuna met ti maysa nga ama a taga-Germany nga ibagana a nasaksakbay iti pamiliana no ania ti topiko a pagsasaritaanda iti sumaruno a lawas. Idiay met Benin, kuna ti maysa nga ama nga addaan iti innem nga annak a no iyiskediulna nga agbuyada iti DVD a naibasar iti Biblia kas paset ti panagdaydayaw ti pamiliada, nasaksakbay a mangted kadagiti saludsod. Dakkel la ketdi ti maitulong ti panagsagana tapno agbalin a makagunggona ti panagdaydayaw ti pamilia.
No ammo a nasaksakbay ti pamilia ti topiko nga usigenda, mapagsasaritaanda dayta kabayatan ti lawas, ket dayta ti mangpagagar kadakuada. Ken no adda asaynment ti tunggal maysa, mariknada a karamanda iti panagdaydayaw ti pamiliada.
IKAGUMAAN A PAGBALINEN A REGULAR
Adu a pamilia ti marigatan a maaddaan iti regular a panagdaydayaw ti pamilia.
Gapu iti rigat ti panagbiag, adu nga amma ti masapul nga ag-overtime iti trabaho. Kas pagarigan, maysa nga ama a taga-Mexico ti pumanaw iti 6:00 iti agsapa tapno mapan agtrabaho ket makaawidton iti 8:00 iti rabii. Maysa pay, nalabit kasapulan a baliwan no dadduma ti eskediul ti Panagdaydayaw ti Pamilia gapu iti sabali a naespirituan nga aktibidad.
Ngem masapul nga ikagumaantayo ti maaddaan iti regular nga eskediul ti panagdaydayaw ti pamilia. Kuna ti 11-tawenna a ni Loïs a taga-Togo maipapan iti determinasion ti pamiliana: “Nupay naladaw no dadduma a mangrugi ti panagdaydayaw ti pamiliami gapu iti maysa a pasamak iti dayta nga aldaw, kanayon latta nga adda panagdaydayaw ti pamiliami.” Dayta ti makagapu nga adda dagiti pamilia a mangyiskediul iti panagdaydayaw ti pamiliada iti rugrugi ti lawas tapno no bilang adda di ninamnama a mapasamak, mabalinda latta ti agadal iti sabali nga aldaw.
Ti termino a “panagdaydayaw ti pamilia,” ipakpakitana a paset dayta ti panagdaydayawyo ken Jehova. Linawas koma a tunggal miembro ti pamiliayo ket mangipaay ken Jehova ‘kadagiti urbon a toro dagiti bibigna.’ (Os. 14:2) Sapay koma ta agbalin a makaparagsak dayta para iti amin a kameng ti pamiliayo, “ta ti rag-o ni Jehova isu ti salindegyo.”—Neh. 8:9, 10.


text:
Lubang, Occidental Mindoro
Ti Lubang ket maysa a maika-4 a klase nga ili iti probinsia ti Occidental Mindoro iti Filipinas.
Dagiti baranggay[urnosen | urnosen ti taudan]
Ti Lubang ket nabingbingay kadagiti 16 a barbaranggay.[2]
- Binakas
- Cabra
- Maligaya
- Maliig
- Tagbac
- Tangal
- Tilik
- Vigo
- Surville (Poblacion)
- Araw At Bituin (Poblacion)
- Bagong Sikat (Poblacion)
- Banaag At Pag-Asa (Poblacion)
- Likas Ng Silangan (Poblacion)
- Maginhawa (Poblacion)
- Ninikat Ng Pag-Asa (Poblacion)
- Paraiso (Poblacion)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Occidental Mindoro". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 24 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Occidental Mindoro". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Tuesday, November 4, 2014
SOLIDARITY MEETING TI DepED, NAGSARITA NI MAYOR EDIBOY
Cabugao, Ilocos Sur – Naangay ti Solidarity Meeting dagiti Officiating Officials ken Coaches iti uppat nga ili: Sinait, Cabugao, San Juan ken Magsingal maipapan iti maaramid iti tallo nga aldaw (Nobiembre 5-7, 2014) a Unit Sports Competition Meet 2014 a no sadino a ditoy ket ag-Host ti ili a Cabugao, Ilocos Sur ket naangay ti mitingda iti Social Hall, Cabugao South Central School, Brgy. Bonifacio, Cabugao, Ilocos Sur idi Nobiembre 3, 2014.
Kalpasan ti panangited ni Mr. Meneleo Palma, CSEE, Division Sports Coordinator iti instruksion kadagiti kakaduada a mangtarawidwid iti Unit Meet ket nagsarita ni Mayor Edgardo “Ediboy” S. Cobangbang, Jr. iti imatang dagiti Opisiales ti Sports iti uppat nga ili a dimmar-ay iti miting.
Kimmablaaw ken nagyaman ti Ama ti Ili iti dinnanggay ken kinaurnos ti kaaduan iti pannakaisagana iti pakaangayan daytoy a pasalip ti DepED ita a tawen. Dinakamatna iti pannakaipasdek ti Cabugao District Athletic Oval a pangkomplementar ti Gobierno Lokal ken Probinsial iti programa ti Sports kadagii agad-adal tapno maipromot daytoy a tay-ak ti paglaingan a mainayon a manghulma kadagiti ubbing nga agbalin a nalaing nga agad-adal ken mapangnamnamaan nga umili iti masakbayan.
Innayon ni Mayor Ediboy a daytoy a proyekto ket kolektibo a nagbibinnadangan dagiti maseknan a sektor iti pageskuelaan kabayatan a naipasdek ken naisagana para iti maangay a tallo nga aldaw a kompetision. Pagyamanan met ti Alkalde Munisipal iti maited a kapanunotan dagiti dimmar-ay iti mainayon a mangpasayaat pay iti naestablisaren nga sports facility para kadagiti pageskuelaan ken agad-adal.
Kalpasan ti panagsarita ni Mayor Ediboy, naggrupo dagiti Opisiales ti Sports para kadagiti nadumaduma nga events a tarawidwidanda ken pinasiarda dagiti disso a pakaangayan dagiti event nga idauluanda. # (Web In-Action)
Kalpasan ti panangited ni Mr. Meneleo Palma, CSEE, Division Sports Coordinator iti instruksion kadagiti kakaduada a mangtarawidwid iti Unit Meet ket nagsarita ni Mayor Edgardo “Ediboy” S. Cobangbang, Jr. iti imatang dagiti Opisiales ti Sports iti uppat nga ili a dimmar-ay iti miting.
Kimmablaaw ken nagyaman ti Ama ti Ili iti dinnanggay ken kinaurnos ti kaaduan iti pannakaisagana iti pakaangayan daytoy a pasalip ti DepED ita a tawen. Dinakamatna iti pannakaipasdek ti Cabugao District Athletic Oval a pangkomplementar ti Gobierno Lokal ken Probinsial iti programa ti Sports kadagii agad-adal tapno maipromot daytoy a tay-ak ti paglaingan a mainayon a manghulma kadagiti ubbing nga agbalin a nalaing nga agad-adal ken mapangnamnamaan nga umili iti masakbayan.
Innayon ni Mayor Ediboy a daytoy a proyekto ket kolektibo a nagbibinnadangan dagiti maseknan a sektor iti pageskuelaan kabayatan a naipasdek ken naisagana para iti maangay a tallo nga aldaw a kompetision. Pagyamanan met ti Alkalde Munisipal iti maited a kapanunotan dagiti dimmar-ay iti mainayon a mangpasayaat pay iti naestablisaren nga sports facility para kadagiti pageskuelaan ken agad-adal.
Kalpasan ti panagsarita ni Mayor Ediboy, naggrupo dagiti Opisiales ti Sports para kadagiti nadumaduma nga events a tarawidwidanda ken pinasiarda dagiti disso a pakaangayan dagiti event nga idauluanda. # (Web In-Action)
Posted by Bayan ng Cabugao, Ilocos Sur at 8:30 AM
Subscribe to: Post Comments (Atom)


text:
Thursday, November 22, 2012
HAND TRACTOR WITH TRAILER, NAGUN-OD TI CAELLAYAN FA
Cabugao, Ilocos Sur – Babaen ti iskema nga 85-15 counterparting iti DA-RFU 1 Rice Program ken ti LGU Cabugao, nagun-od ti Caellayan Farmers Association nga idauluan ni Mr. Anacleto Zabala ti maysa a unit ti Hand Tractor with Trailer ita nga aldaw, Nobiembre 22, 2012.
Timmulong ti LGU Cabugao iti panangilungalong ni Mayor Edgardo “Ediboy” S. Cobangbang, Jr. iti pannakagun-od daytoy a makinaria a makatulong kadagiti mannalon itoy a deppaarna ti Munisipalidad.
Iti pannakaidagas ti ramit-pang-agrikultura iti Munisipio, inimatangan dagiti pannakabagi ti DA-LGU nga idauluan ni Mr. Nereo Somera Daproza, AT ken imbagian met ni ABC President, Brgy. Captain Teddy U. Soller ni Mayor Ediboy iti pannakaiyawat daytoy a makinaria iti Opisiales ti nadakamat nga asosasion. # (Web In-Action)
Posted by Bayan ng Cabugao, Ilocos Sur at 3:38 PM
Subscribe to: Post Comments (Atom)


text:
Iti naiwayat nga interbiu, impeksa ni Mr. Eleuterio S. Piros, Presidente ti Cabugao Vegetable Growers Association iti panagyamanna iti Gobierno Munisipal nga idauluan ni Mayor Ediboy iti pannakabigbig ti kasapulanda nga agmulmula ti nateng ti ili ti Cabugao kasta met iti DA-LGU ken DA-RFU 1 a nakipaset ti 50-50 Equity Scheme tapno mapaadda daytoy a baro a traktora.
Impeksa met ni Mayor Ediboy ti panagyamanna kada Gov. Luis “Chavit” Singson ken Vice Gov. DV Savellano gapu iti pateg ken akem ti pundo ti R.A. 7171 a naggapuan ti 50% a counterpart ti LGU tapno masupusopan ti 50% a binagi met ti Department of Agriculture-Regional Field Unit 01 iti pannakagatang ti baro a traktora. Innayon ti Alkalde a batang met ita dagiti asosasion ti agmulmula ti nateng iti maikkan iti tulong ta maapresiar met ti regtada a mangitandudo ti programa ti agrikultura ken tapno maidur-asda pay ti agpatanor kadagiti high value commercial crops.
Iti pannakabendision ti baro a traktora, nakitaripnong met da ABC President, Brgy. Captain Teddy U. Soller, Mrs. Zenaida S. Andrada, Municipal Agriculturist, MPDC Florante Jara, ken MAFC Chairman Rogelio Barlolong. # (Web In-Action)


text:
Ania Dagiti Tulbek iti Panangtarus iti Biblia?
Sungbat ti Biblia
Ilawlawag a mismo ti Biblia no ania ti masapul nga aramidem tapno matarusam dayta. Aniaman ti kasasaadmo iti biag, ti mensahe ti Dios a nailanad iti Biblia ket “
saan a nakarigrigat kenka, saan met nga adayo.”—Deuteronomio 30:11.
Tulbek iti panangtarus iti Biblia
Maaddaanka iti umiso a kababalin. Akseptarem ti Biblia kas Sao ti Dios. Agbalinka a napakumbaba, yantangay kagura ti Dios ti natangsit. (1 Tesalonica 2:13; Santiago 4:6) Nupay kasta, saanka a basta mamatpati lattan—kayat ti Dios nga usarem ti ‘
pannakabalinmo nga agrason.’—Roma 12:1, 2.
Agkararagka maipaay iti sirib. “
Dika agkammatalek iti bukodmo a pannakaawat,” kuna ti Proverbio 3:5. Imbes ketdi, ‘
itultuloymo ti dumawat iti Dios’ iti sirib tapno matarusam ti Biblia.—Santiago 1:5.
Regular nga agadalka. Dakdakkel ti magunggonam iti panagadalmo iti Biblia no regular nga aramidem dayta saan ket a sagpaminsan laeng.—Josue 1:8.
Topiko por topiko nga adalem. Ti topiko por topiko a panagadal, nga usigem no ania ti kuna ti Biblia maipapan iti maysa a topiko wenno suheto, ket epektibo a pamay-an tapno maammuam no ania ti isursuro ti Kasuratan. Mangrugika kadagiti pamunganayan a sursuro, sa isarunom nga adalen dagiti naun-uneg a topiko. (Hebreo 6:1, 2) Matakuatamto a mabalinmo a pagdidiligen dagiti teksto ken masursuromto a dagiti nagduduma a paset ti Biblia ti mangilawlawag met laeng iti linaonna, uray kadagiti paset a “
narigat a maawatan.”—2 Pedro 3:16.
Agpatulongka. Iparparegta ti Biblia nga agpatulongtayo kadagiti makatarus iti Biblia. (Aramid 8:30, 31) Mangituktukon dagiti Saksi ni Jehova iti libre a programa iti panagadal iti Biblia. Kas kadagiti nagkauna a Kristiano, us-usarenda ti Kasuratan a tumulong kadagiti sabsabali a mangtarus iti talaga nga isursuro ti Biblia.—Aramid 17:2, 3.
Bambanag a dimo kasapulan
Nailubongan a sirib wenno nangato nga adal. Natarusan dagiti 12 nga apostol ni Jesus ti Kasuratan ken insuroda dayta kadagiti sabsabali, uray no imbilang dagiti dadduma a tattao dagiti apostol kas “
awan adalna ken gagangay.”—Aramid 4:13.
Kuarta. Libre a maammuam no ania ti isursuro ti Biblia. Imbaga ni Jesus kadagiti adalanna: “
Inawatyo nga awan bayadna, itedyo nga awan bayadna.”—Mateo 10:8.


text:
Zamboanga Sibugay
Ti Zamboanga Sibugay ket maysa a probinsia iti Filipinas a masarakan iti rehion ti Peninsula ti Zamboanga iti Mindanao. Ti kapitoliona ket ti ili ti Ipil. Kabeddengna dagiti probinsia ti Zamboanga del Norte iti amianan, Zamboanga del Sur iti daya, ken ti Siudad ti Zamboanga iti abagatan-a-laud. Iti abagatan ket ti Luek Sibuguey iti Golpo Moro.
Ti Zamboanga Sibugay ti kabaruan a probinsia iti Filipinas, nabangon idi laeng 2000 iti pannakaisina ti maikatlo a distrito ti Zamboanga del Sur.
Dagiti linaon
Heograpia[urnosen | urnosen ti taudan]
Addaan ti Zamboanga Sibugay iti 16 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Vienna
Ti Vienna ( /viːˈɛnə/; Aleman: Wien (tulong·paammo) [viːn]) ket isu ti kapitolio ken kadakkelan a siudad iti Austria ken maysa kadagiti siam nga estado ti Austria. Ti Vienna ket isu ti kangrunaan a siudad ti Austria, nga adda ti populasion iti agarup a 1.723 a riwriw[3] (2.4 a riwriw tiuneg ti metropolitano a lugar,[2] sumurok a 25% iti populasion ti Austria), ken isu daytoy ti kadakkelan a siudad idiay Austria, ken ti pay sentro ti kultural, ekonomiko, ken politika. Isu daytoy ti maika-9 a kadakkelan babaen ti populasion idiay Kappon ti Europa. Manipud idi rugi iti maika-20 a siglo isu daytoy ti kadakkelan nga agsasao iti Aleman a siudad iti lubong, ken idi sakbay ti Umuna a Sangalubongan a Gubat ken ti panagpisi iti Austro-Hungaro nga imperio, daytoy a siudad ket adda idi dagiti agtaeng a 2 a riwriw. Ti Vienna ket agsangsangaili kadagiti internasional nga organisasion, a mairaman ti Nagkaykaysa a Pagpagilian ken ti OPEC. Ti siudad ket naisanglad iti daya iti Austria ken asideg kadagiti pagbeddengan iti Republika a Tseka, Eslobakia, kenHungaria. Dagitoy a rehion ket agtitinnulongda iti maysa a Europeano a Centrope a pagbeddengan a rehion. A mairaman ti asideg ken kaarubana ti Bratislava, ti Vienna ket agporma ti maysa a metropolitano a rehion nga adda dagiti 3 a riwriw nga agtaeng. Idi 2001, ti sentro ti siudad ket nainaganna a UNESCO Lugar a Tinawtawid ti Lubong.[4]
Sinasinaen a manipud kadagiti maysa a naipammategan a kas ti Siudad iti Musika[5] gapu kadagiti legadona iti musika, ti Vienna ket makunkuna pay a ti "Ti Siudad iti Tagtagainep" gapu ta daytoy ket nagtaengan ti immuna a sikopata nga analista a ni Sigmund Freud,[6] nga isu ket maysa a neurologo a nalatak a naamamoan para kadagiti maysa a kalatakan a mangipatpatarus kadagiti tagtagainep. Ti ramut ti Siudad ket nanipud kadagiti nasapa a Keltiko ken Romano a pagtaengan a naipabalin iti maysa a Mediebal ken Barok a siudad, ti kapitolio ti Austro-Hungaro nga Imperio. Daytoy ket naamammoan para kadagiti naisangsangayan a papelna iti panangidaulo ti Sentro ti Europeano a Musika, manipud ti nalatak a tawen iti Vienes a Klasismo babaen kadagiti nasapa a paset ti panawen iti maika-20 a siglo. Ti naipakasaritaan a sentro iti Vienna ken nabaknang kadagiti arkitektura a patakder, a mairaman dagiti Barok a kastilio ken dagiti hardin, ken dagiti pay naladaw a maika-19 a siglo a nalatak a pasdek a naliniaan kadagiti Ringstrasse, dagiti monumento ken dagiti parke.[7]
Idi 2005 a panagadal kadagiti 127 a lubong a siudad, ti Ekonomista a Saririt a Paset ket nagiranggo nga immuna daytoy a siudad (a kapadana ti Vancouver, Kanada) para iti kasayaat ti biag (iti 2011 a panagsukisok kadagiti 140 siudad ti Vienna ket nairanggo a maikadua, kalpasan ti Melbourne).[8][9] Para kadagiti agsasaruno a tallo a tawen (2009–2011), ti tao-rekurso-pagkonsultaan a kompaniaMercer inranggona ti Vienna a kas ti iimuna kadagiti tinawen a "Kasayaat ti Panagbiag" a pangsukisok kadagiti ginasut a siudad iti lawlaw ti lubong.[10][11][12] 2011 a panagsukisok ti "Kasayaat ti Panagbiag" ti Monocle ket inranggona ti Vienna a maikanem kadagiti listaan iti "dagiti kangatuan a 25 a siudad iti lubong a tawgana pagtaengan" (ngimmato manipud ti maikawalo idi 2010).[13][14][15]
Ti panakausig, ti siudad ket nairanggo a kas ti umuna iti sangalubongan para iti kultural a panagpabaro idi 2007 ken 2008, ken maikadua kalpasan ti Boston idi 2009 manipud kadagiti 256 siudad a nasukisok kadagiti 162 a pagsurotan ti Pagsurotan dagiti Panagpabaro dagiti Siudad iti 3 a kondison ti panagpuntos a sumakop ti kultura, patakder ken ken komersio.[16] A kas maysa a siudad, ti Vienna ket kankanayon nga agsangsangaili kadagiti konperensia ti urbano a panagplano ken is kankanayon a maususar nga inadadal babaen dagiti agplanplano ti urbano.[17]
Iti tunggal maysa tawen manipud idi 2005, ti Vienna ket isu ti umuna a papanan iti lubong kadagiti international a kongreso ken timpuyog.[18] Ti Vienna ket makaawis kadagiti agarup a lima a riww a turista iti tunggal maysa a tawen.[19]
Dagiti nagibasaran[urnosen | urnosen ti taudan]
- ^ "STATISTIK AUSTRIA – Bevölkerung zu Quartalsbeginn seit 2002 nach Bundesland". Statistik.at. 20 Oktubre 2010. Naala idi 19 Enero 2011.
- ^ a b "VCÖ.at: VCÖ fordert Nahverkehrsoffensive gegen Verkehrskollaps in den Städten". vcoe.at. 2008. Naala idi 5 Agosto 2009.
- ^ "STATISTIK AUSTRIA – Bevölkerung zu Jahres-/Quartalsanfang". Statistik.at. 13 Pebrero 2009. Naala idi 6 Mayo 2009.
- ^ "Naipakasaritaan a sentro iti Vienna". UNESCO.
- ^ "Vienna - ti Siudad iti Musika - VIENNA – TATTAN WENNO SAANEN". Wien.info. Naala idi 2012-05-19.
- ^ BBC Dokumentario - Vienna - Ti Siudad iti Tagtagainep
- ^ "Naipakasaritaan a Sentro iti Vienna". UNESCO Sentro a Tinawtawid ti Lubong. Naala idi 2012-05-19.
- ^ "Ti Vancouver ket isu ti 'kasayaatan a pagtaengan'". BBC. 4 Oktubre 2005.
- ^ "Reporta ti Kasayaat ti Panagtaeng Agosto 2011". Ekonomista a Saririt a Paset. Naala idi 2 Disiembre 2011.
- ^ "Mercer a pakaammo timidia: Kasayaat iti Panagbiag sanglubongan a panagiranggo dagiti siudad--2009". Naala idi 2 Disiembre 2011.
- ^ "Mercer Kasayaat ti Panagbiag Sangalubongan a Panagiranggo dagiti Siudad, 2010 manipud ti resourceshelf.com". Naala idi 2 Disiembre 2011.
- ^ "Panagsukisok ti Mercer a 2011". Mercer. 29 Nobiembre 2011.
- ^ "ti Monocles a kangatuan a 25 a siudad para iti 2011 , iti businessinsider.com". Naala idi 2 Disiembre 2011.
- ^ "ti 2011 a Monocle ti "Kasayaat ti Panagbiag" summary". Naala idi 3 Disiembre 2011.
- ^ "08 Vienna". Monocle.com. 2010-06-15. Naala idi 2012-05-19.
- ^ "2thinknow Panagpabaro dagiti Siudad 256 a Sangalubongan a Pagsurotan – sangalubongan a pakairanggo ti panagpabaro ti siudad | 2009 | Programa dagiti Panagpabaro ti Siudad". Innovation-cities.com. 30 Hulio 2009. Naala idi 3 Enero 2011.
- ^ "Ammo nga agaramid ti Vienna". wieninternational.at. 15 Abril 2010. Naala idi 3 Enero 2011.
- ^ "Ti Vienna ket isu ti umuna a papanan dagiti kongreso". wieninternational.at. 1 Hunio 2011. Naala idi 15 Oktubre 2011.
- ^ "Estadistika ti Turismo- Panagsangpet idiay Vienna babaen ti pagilian a nagtaudan". wien.gv.at. 11 Oktubre 2011. Naala idi 15 Oktubre 2011.


text:
Nayalud-od
ti deadline ti 4th Honor Blanco Cabie Premio Iti Naisurat Iti Literatura
Ilokana (Cabie PINILI), Salip iti Daniw a Para Ubbing, kas impakaammo ni Maria
Rosa A. Cabie, esponsor ti nasao a pasalip,
tapno
maikkan iti naan-anay a panawen dagiti mannaniw a mangpabileg kadagiti
sinuratda.
Adtoy ti
kompleto a pagannurotan:
1.
Esponsoran daytoy ni Maria Rosa A. Cabie, kaingungot ni Honor Blanco Cabie,
premiado a sumasalaysay ken mannaniw, agiwarwarnak, orador ken debatista, ken
propesor pay iti Literatura ken
Kinaagiwarwarnak
iti Metro Manila, ken dagiti annakda. Naluktan daytoy a salip iti panagsurat
iti Daniw a Para Kadagiti Ubbing kadagiti amin a mannurat iti Iluko (Ilokano)
ditoy Filipinas ken iti ballasiw-taaw.
2. Buklen
ti pakisalip ti maysa a set ti lima a daniw a ti tunggal daniw, saan a
nababbaba ngem 24 a linia. Naimakinilia wenno naikompiuter iti doble espasio
iti 8 1/2 x 11 a papel a coupon bond. Maysa laeng a set dagiti daniw ti mabalin
nga isalip ti tunggal mannurat.
3.
Masapul a ti parbo a nagan ti maikabil iti manuskrito a pakisalip. No ipatulod
babaen ti e-mail: dua nga MS Word document files ti idatag. Umuna, ti set
dagiti daniw a pakisalip. Maikadua, ti parbo ken pudno a nagan ken pakasaritaan
ti biag ti autor. No ipatulod babaen ti koreo: uppat a kopia ti idatag ken
pakuyogan ti entry iti narikpan a sobre a nakailanadan ti paulo ti sarita,
parbo ken pudno a nagan ken kabibiag ti autor. No iti e-mail, iturong iti
cabiepinili.secretariat@yahoo.com. No iti koreo, ipatulod iti Cabie PINILI
Secretariat, c/o Bannawag, Manila Bulletin Publishing Corporation, Muralla
corner Recoletos Sts., Intramuros, 1002 Manila.
4.
Makaammo ti makisalip a mangpili ti tema ti daniwna, ngem masapul a mainaig iti
kultura ni Samtoy.
5.
Rumbeng nga orihinal, di pay naipablaak, di naadaw iti ania man a naipablaaken
a sinurat, saan a naipatarus manipud iti sabali a lengguahe, bukod a putar ti
autor, ken di pay nangabak iti ania man a
salip iti
panagsurat dagiti daniw nga isalip.
6.
Agbalin a kukua ti esponsor dagiti mangabak a daniw. Maikkan pay iti karbengan
a mangedit, mangatur ken mangipablaak iti libro, magasin wenno periodikal a
pilina nga awan sungsungbatanna iti autor. Ngem
agtalinaed
ketdi ti copyright iti autor.
7. Saan a
mabalbaliwan ti pangngeddeng dagiti hurado— malaksid no maduktalan kalpasanna a
linabsing ti mannurat ti Alagaden Bilang 5. Iti dayta a panaglabsing, maibabawi
ti gunggona ket saanton a mapalubosan pay ti autor a makisalip iti ania man a
salip nga esponsoran ti Cabie PINILI.
8. Dagiti
gunggona: Umuna, P3,000; Maikadua, P2,000; ken Maikatlo, P1,500. Maikkatto ti
10 a porsiento iti tunggal premio ket maipan daytoy iti pundo ti GUMIL Metro
Manila.
9.
Mayawat dagiti premio inton Kalgaw 2012 bayat ti Maika-44 a Kombension Nasional
ti GUMIL Filipinas.
10.
Nasken a maawat ti pakisalip iti e-mail wenno iti koreo iti saan a naladladaw
ngem 11:59 p.m. iti Pebrero 29, 2012.
11. Saan
a mapalubosan a makisalip dagiti kakabagian ni HBC ken dagiti esponsor iti likub
ti 4th civil degree of consanguinity ken affinity. MapawilSan pay dagiti kameng
ti Bannawag a makisalip.


text:
Nailart Pinsel, Maniküre & Pediküre, Pinsel, One Stroke, Nailart Pinsel Fein, Nailart, , ,
ailart Pinsel, Nilart Pinsel, Nalart Pinsel, Naiart Pinsel, Nailrt Pinsel, Nailat Pinsel, Nailar Pinsel, Nailart insel, Nailart Pnsel, Nailart Pisel, Nailart Pinel, Nailart Pinsl, Nailart Pinse, aNilart Pinsel, Nialart Pinsel, Naliart Pinsel, Naialrt Pinsel, Nailrat Pinsel, Nailatr Pinsel, Nailar tPinsel, NailartP insel, Nailart iPnsel, Nailart Pnisel, Nailart Pisnel, Nailart Pinesl, Nailart Pinsle, NNailart Pinsel, Naailart Pinsel, Naiilart Pinsel, Naillart Pinsel, Nailaart Pinsel, Nailarrt Pinsel, Nailartt Pinsel, Nailart PPinsel, Nailart Piinsel, Nailart Pinnsel, Nailart Pinssel, Nailart Pinseel, Nailart Pinsell, N ailart Pinsel, Na ilart Pinsel, Nai lart Pinsel, Nail art Pinsel, Naila rt Pinsel, Nailar t Pinsel, Nailart P insel, Nailart Pi nsel, Nailart Pin sel, Nailart Pins el, Nqilart Pinsel, Nwilart Pinsel, Nsilart Pinsel, Nyilart Pinsel, Nxilart Pinsel, Na7lart Pinsel, Na8lart Pinsel, Na9lart Pinsel, Naulart Pinsel, Naolart Pinsel, Najlart Pinsel, Naklart Pinsel, Nallart Pinsel, Naiiart Pinsel, Naioart Pinsel, Naipart Pinsel, Naikart Pinsel, Naiöart Pinsel, Nailqrt Pinsel, Nailwrt Pinsel, Nailsrt Pinsel, Nailyrt Pinsel, Nailxrt Pinsel, Naila3t Pinsel, Naila4t Pinsel, Naila5t Pinsel, Nailaet Pinsel, Nailatt Pinsel, Nailadt Pinsel, Nailaft Pinsel, Nailagt Pinsel, Nailar4 Pinsel, Nailar5 Pinsel, Nailar6 Pinsel, Nailarr Pinsel, Nailarz Pinsel, Nailarf Pinsel, Nailarg Pinsel, Nailarh Pinsel, Nailart P7nsel, Nailart P8nsel, Nailart P9nsel, Nailart Punsel, Nailart Ponsel, Nailart Pjnsel, Nailart Pknsel, Nailart Plnsel, Nailart Pigsel, Nailart Pihsel, Nailart Pijsel, Nailart Pibsel, Nailart Pimsel, Nailart Pinqel, Nailart Pinwel, Nailart Pineel, Nailart Pinael, Nailart Pindel, Nailart Pinyel, Nailart Pinxel, Nailart Pincel, Nailart Pins2l, Nailart Pins3l, Nailart Pins4l, Nailart Pinswl, Nailart Pinsrl, Nailart Pinssl, Nailart Pinsdl, Nailart Pinsfl, Nailart Pinsei, Nailart Pinseo, Nailart Pinsep, Nailart Pinsek, Nailart Pinseö, Neilart Pinsel, Nälart Pinsel, Naielart Pinsel, Naeelart Pinsel, Nailert Pinsel, Nailard Pinsel, Nailart Piensel, Nailart Peensel, Nailart Pinsal, Nailart Pinsil, Nailart Pinsäl


text:
Ni AURELIO S. AGCAOILI
(Papel a naibasa iti NCCA National Conference
iti "Young Writers and New Writing" a naangay iti Aniceto Mansion,
Vigan, Ilocos Sur, idi Enero 28-30, 1999.)
Panagparamut, Panagikonteksto
ADDA NABAKNANG nga estetika ti
pannakidangadang ti kurditan nga Iluko iti laksid ti adu a parikut ti nasao a
kurditan. Sumagmamano kadagiti komtemporario a teddek ti kastoy a kita ti
estetika ket da Peter La. Julian, Reynaldo A. Duque, Juan S.P. Hidalgo, Jr, ken
dagiti mannaniw a kameng iti nalimed a tignay. Idinto nga addaan iti naarte a
panangrienda ti klase ti artistiko a panangyasideg da Julian, Duque, ken
Hidalgo, naminpinsan met a mangus-usig dagiti daniw a putar dagiti
rebolusionario iti pagsasao nga Iluko. Ti paggidiatan ti nasao a dua a
panangyasideg, iti paliiwko, ket segun iti rekisito ti odiens. Kadagiti
mannaniw iti umuna a grupo, literate ti recipient, agbasbasa, mangsubsubaybay
iti Bannawag ken mangtartarabay kadagiti publikasion ti GUMIL Filipinas. Iti
sabali a bangir, dagiti rebolusionario a mannaniw ket sipupuot iti pannakabalin
ti daniw kas maysa nga oral a kultura isu't gapuna a nabatad ti nain-ay-ayaman
a panagaramatda kadagiti uni. Ti resulta ket maibilang iti poetik praktis
dagiti nagkauna a mannarsarita, dagiti mannaniw iti parparaangan wenno dagiti
agbukbukanegan.
Para ken ni (Gregorio C.) Laconsay (iti
diksionariona nga Iluko-English-Tagalog Dictionary), adda dua nga agkaarngi, no
di man agasmang, a kaipapanan ti balikas a dangadang: (1) gubat ken (2)
pannakilaban. No amirisen, adda dimension ti pannakigubat a pannakilaban. Iti
metaporikal a lebel, kasla narigat a pagsinaen ti dua a konsepto gapu ta: (1)
ti pannakigubat ket pannakilaban iti maysa a gera ken (2) ti pannakilaban ket
pannakisalisal iti kabusor, tao man daytoy wenno puersa wenno sistema wenno
idea. Kuna ni Laconsay a ti pannakiay-ayam (literal) ket maysa a kita ti
dangadang. Kasta met ti panangikalintegan kas iti debate, nga iti biang ti
kurditan nga Iluko, ket masarakan iti bukanegan. Iti kastoy a panangikonteksto,
makita a ti "estetika ti pannakidangadang" ket nabatad a maysa nga
estetika a ti puntiriana ket ti nasukimat nga analisis iti napateg a naintaoan
a padas. Itoy a papel, ti "estetika ti pannakidangadang" ket daydiay
makiramraman nga artistiko nga imahinasion ken sensibilidad dagiti agtutubo a mannurat
iti lengguahe nga Iluko. Ikut ti kastoy nga estetika ti kaawan ragsak iti
agdama a pannakaipagna ti gimong, ti agdama a kita ken wagas ti konstruksion ti
realidad, ken ti substans ti politikal a biag ti ili, ti pagilian, ken dagiti
umili.
Panggep daytoy a papel nga amirisen ti
artistiko nga imahinasion ti tallo a napili nga agtutubo a mannaniw iti Iluko
ken ituding ti lugar ti poetik praktisda iti agdama a kasasaad iti Amianan ken
iti pagilian. Kadeppaar ti kastoy a panggep ti maysa a panangkita iti
"estetika ti pannakidangadang," maysa daytoy nga estratehia ti
pannakiraman mainaig iti dakdakkel a panggep ti sangkailian a panagdur-as.
Sumagmamano kadagiti daniw da Roy Aragon, Pete Duldulao ken Daniel Nisperos ket
nasagudayan iti kastoy nga artistiko nga imahinasion. Dagitoy a tallo ket
bin-ig a nagbalin a fellow iti daniw iti U.P. Writers Workshop iti Baguio. Kas
mairaman kadagiti kangrunaan nga agtutubo a mannurat iti Iluko, dida man ammo,
mangitudtudingda iti maysa a pagrukodan ken sukogan a mabalin a maawagan iti
"new writing." Kadagiti daniw dagiti tallo ket adda sadiay dagiti
nasigo a panaganalisar, natured, awan sansantuenna, managamiris.
Daniw, Protesta: Ti Protesta ket Daniw
Iti sangapulo ket lima a sample a napilik kas
representatib ti obra da Aragon, Duldulao ken Nisperos (saglilimada), adda
maysa a tumtumpuar a konstant: ti kinaruker ti maysa a sistema ti kagimongan
nga ipaspasimudaag ti sistematisado a pannakairurumen ti kaaduan. Ti kabarbaro
iti kastoy nga artistik/poetik praktis iti kurditan nga Iluko ket ti kumitment
iti arte iti panangnagan iti padpadas ti pannakairurumen ken pannakaabi ken ti
irreverent a panagsaludsod no apay a saan a nasayaat ti biag.
Makita ti agrebrebelde a timek ni Duldulao iti
naynay nga imahen ti ili ("O ilik a baludda"), ti maysa nga imnas a
Luzviminda ("Agkaykaysata, Luzviminda"), ti maysa a Luzviminda nga
awanan wayawaya ("Sapsapulek ti wayawayam, Luzviminda"), ti basol a
nasken a masubbot ("Ket ti basol nagsikog"), ken ti mannalon nga
agbirbirok iti pannakawaya ("Kayumanggi a mannalon"). Simple dagiti
balikas nga ar-aramaten ni Duldulao, maitutop dagitoy iti dawdawaten ti daniw a
mayeb-ebkas iti demonstrasion dagiti mannalon iti Department of Agrarian
Reform, iti taripnong dagiti mannalon iti dap-ayan wenno iti sirok dagiti
narukbos a kayo iti pungto dagiti sinilong wenno iti ordinario a panaguummong a
mapagsarsaritaan ti pannakairurumen. Iti estilo ni Duldulao, ti lengguahena ket
daytay ti sensibilidadna ket tinubay ti away, ti padas iti nasapasap a pannakairurumen
ken ti pannakaawat kadagiti pakaigapuanan. Adda sadiay ti panangtunton iti
sarita ti historia kas talon ti analisisna. Ditoyna a maipatungpal ti
negosasion maipapan iti no kasano a magun-odan ti hustisia.
Iti estilo, managay-ayam ti abstratisado a
balikas ni Nisperos a kas man agnanaed met isuna iti "lubong dagiti
idea." In-inutnaka a pakitaan kadagiti konkreto a ladawan ngem
in-inayadennaka met nga itayab iti maysa pay a lebel ti pannakaawat. Agdandaniw
man ni Nisperos maipapan iti maysa a baket ("Ay, kayatka a buatan, Apo
Baket") wenno iti panangawisna iti maysa a sinsinan a padaya ("Maykan
ta ibuyogta ti eppes a bulibol ti daniw"), adda sadiay ti "estilo a
Nisperos": nasipnget ti lubong, nasipnget ti pannakairurumen, masapul ti
baro a nagan ti wayawaya a kabukbukodantayo a saan ket nga iti kabusor, masapul
a makawaya iti rehas ti pakasaritaan nga inikutan ti panawen. Kunaen man a
"nasipnget" ti lubong ni Nisperos ("panes,"
"massayag," "padaya dagiti sililisay," "manto"),
adda sadiay ti panangpadas nga amirisen ti pannakabalin nga adda iti
"nasipnget" a kasasaad ti tao iti panangipagarup a sumangbayto met
laeng ti darudar uray no daradara daytoy. Saan a maaw-awan ti satirikal a
dillawna maipapan iti program ti kagimongan ti estado ("bambanti a reporma
ti daga") ken agtultuloy ti panangipamatmatna iti nakakaasi a kasasaad
dagiti umili: agsennaay ti kaldero, agibit ti dalikan idinto nga agluplupias ti
bodega dagiti komersiante ti bisin.
Managobserba ni Aragon kadagiti inaldaw a
pasamak. Saan a makaligtas kenkuana ti maipapan kadagiti fastfood chain a ti
prankisada ket nagatang pay manipud iti sabali a pagilian ("Masmasdaaw ni
Ambong"), ti maipapan iti awan patinggana a trahedia ti militarisasion
("Ni 'Insin Unyor a taga-Marag"), ti desperasion iti panagut-utek a
kolonial ("Snoopy, ti bida nga aso"), ti nakas-ang a kasasaad ti masa
("Agkurkuranges a biag"), ti salamanka a kasasaad ("Hunio dose
ni nawaya"). Ti nakalemmeng nga istratehia nga ar-aramaten ni Aragon ket
ti manarsarita a poetik nga imahinasionna. Is-istoriaannaka, sarsaritaannaka
laeng maipapan kadagiti "babassit" nga agbibiag: ni Insin Unyor, ni
Snoopy, ni Ambong, ni nakurapay a nakarian iti gin-awa ken wayawaya. Ngem iti
panagis-istoriana, alaennaka ni Aragon iti maysa a lubong a rumimatrimat ta
sadiay ket saan nga agtagtagilinged ti kinapudno, saan nga im-imbentuen dagiti
public relations specialists ti estado ken dagiti kaaliadoda nga institusion.
Ti kinapudno ket nadara, nabangsit, makapasimron, makamurmuray, nasaem,
nasugpet--iti ababa a pannao: nalawag a kinapudno. Agdadata a kinapudno:
sipapaparang, awan ilemlemmengna, awan ilinglingedna.
Kadagiti nadakamat a kinse a daniw, makita ti
panagsarak ti dua a timek, dua gapu ta aggapuda iti agduma a padas: ti timek ti
daniw ken ti timek ti protesta. Ngem babaen ti integratib a panangmatmat iti
padas ken inaldaw-aldaw a drama ti biag ti tao, kariten dagitoy a daniw ti
ontolohikal a rekisito ti hustisia a kankanayon a partisano/kumadkadua iti
mairurrurumen nga umili. Dillawen ti artistiko nga imahinasion iti estetika ti
pannakidangadang ti maiwarwaras a kinapudno ken kaipapanan.
Protesta, Daniw: Ti Daniw ket Protesta
Kasano a mayulog iti metapora da Aragon,
Duldulao ken Nisperos ti estetikada iti pannakidangadang?
Makitrantransak ni Aragon iti pakasaritaan.
Makidisdiskurso ni Duldulao iti padpadas iti
away ken mannalon ken proletario.
Agluglugan ni Nisperos iti metapisikal a
sensibilidad dagiti intelektual nga addaan kumitment iti pannakilaban.
Iti imahen ti "snoopy" ni Aragon,
lasatenna ti nakiro a dalan ti kolonial a pakasaritaan tapno maiparupa nga:
"adtoytayo: aguuyong nga aso idi, aguuyong nga aso pay laeng ita."
Karaip ti ladawan iti kambas ti amerikanisado a lagip ken kapadasan ti
"puppy" wenno "tuta" ket kadagiti makalagip kadagiti
ebangelio kadagiti pader iti Mendiola wenno Liwasang Bonifacio wenno kadagiti
konkreto a rangtay kadagiti away, natibong ti "Marcos, tuta ng Kano!"
Alegoria ti nailian a kasasaad ni "Snoopy" a taraken nga aso ti
agassawa a Kano nga iti panagsublida iti "land of milk and honey" ket
nagsubli met ni Snoopy iti naggapuanna a basuraan. Awan pannakasubbotna ti
alegoria, awan nalawag a pannakawaya. Ti pannakasubbotna ket adda iti
panangipakpakdaar a ti pagilian ket kasla maysa nga "snoopy."
Igunamgunam daytoy ni Aragon iti diagnosisna: ti biag ket awan patinggana a
panagkuranges, awan inggana a panagkurkurang wenno pannakapapaidam kadagiti
taraon dagiti mannakabalin: fried chicken, roasted lamb, tempura, whole wheat
bread. Kas ken ni Nisperos, agarapaap ni Aragon, agarapaap iti napintas a biag:
pino nga asin, innapuy a husto ti pannakalinayna ken kabukbukodan a talon.
Agsasarak dagiti depinision da Aragon, Duldulao, ken Nisperos maipapan iti
gin-awa: taltalon para iti mannalon, taraon para kadagiti mabisbisinan,
tagtagainep para kadagiti agar-arapaap ken saan a mabuteng kadagiti soldado a
mammapatay iti nagannak ken arapaap ("Ni Insin Unyor a taga-Marag").
Batikosen ni Aragon ti wayawaya ken kunaenna: mauyongtayo, datayo ket paktoria
dagiti ilusion, ulaw-ulawtayo, nabayagen a pagpapammatiendatayo. Ni Nisperos
met ket sugsog iti panangipalpalagipna nga: agmalmamalem nga agar-arapaap nga
adda maluto iti dalikan ("nagmalem nga agsaraaw ti dalikan"), ti
pagbagasan ket naynay a maibusan ("ugaw a pagbagasan"), ti
panagilunod ti kuton, ti "mannala a bisin," ken adu pay. Adda sadiay
ti nasken a maaramid, ti panangsaka iti biag ken iti wayawaya: "burakek
latta no kua ti ulimek dagiti bingkol." Ken ni Duldulao met, ti protesta
ket daniw, ti daniw ket protesta no ti metapora ket pagtaengan ti kinatalek iti
pagilian, no ti pangngarig manipud iti napait a padas ket logos/verbum/sao ti
pannakasaka. Agikari ni Duldulao iti maysa a dangadang a ti mangidaulo ket
dagiti "kayumanggi nga agtutubo" a mangparmek iti traidor
("parmekenta dagiti Judas iti aglawlawta") tapno ti logos ket agbalin
manen a logos, ti verbum ket agbalin a verbum ti wayawaya, ti sao ket agbalin
manen a sao. Nalawag ti itsura ti kabusor para ken ni Duldulao:
"Kayumanggi a didiosen." Iti samay ti logos, iti samay ti
pannakilaban, maparmek met laeng dagiti didiosen, agpatingga met laeng ti
panaglablabesda.
Pananggupgop
Agtaltalinaed a sibibiag ti bukel ti
pannakidangadang agingga nga agtultuloy nga agtalinaed dagiti opresion, ti
kaawan ti hustisia iti kagimongan. Dagiti daniw da Aragon, Duldulao, ken
Nisperos ket konkreto a pammaneknek a ti estetika ti pannakidangadang ket maysa
a mannakabalin nga estratehia ti panangbasa iti realidad.
Ania kadi ti kabarbaro iti estetikada?
Para kaniak, ti kabarbaro ket ti saanda a
panangtallikud iti sosial a responsibilidad dagiti arteda. Maaramidanda daytoy
babaen ti agtultuloy a panagputarda iti realidad, iti kinapudno, iti kaipapanan
babaen dagiti kabarbaro a metapora nga inda ikurkur-it.
(Impatarus manipud iti Tagalog ni R. Vadil
Aragon. Naipablaak iti Burnay E-zine, Pebrero 1999 a bilang.)


text:
Dagiti tallo a Gawad Saka Winners ti Provincial Level ti Cabugao ket isuda: Turod Patac Brgy. Captain Edgardo Sonido, Outstanding Integrated Rice-Based Farming System; Mr. Elpidio Mejia, Outstanding Small Animal Raiser; Mrs. Joenah G. Sevilleja, Outstanding Agricultural Extension Worker (AEW).
Dagiti sumaganad a Provincial Winners ket agbalinda a Regional Nominees iti nadakamat a Kategoria ti pagsasalipan, segun iti pakaammo ni Provincial Agriculturist Teofilo R. Quintal ken ni Mayor Edgardo “Ediboy” S. Cobangbang, Jr. ti ili a Cabugao.
Pinagyamanan met dagiti nangabak dagiti nagpaay a Talent Scouts-da agraman ti DA-LGU, ti Provincial Agriculture Office ken ti LGU-Cabugao a nangipaay ti agtultuloy a suporta kadagiti inggannuatda nga aktibidades a nagballigianda.
Nangpadaeg iti nasao a pasamak iti panangimatang da Ilocos Sur Gov. Luis "Chavit" Singson ken ni DA OIC Regional Executive Director Valentino C. Perdido, Ph. D. iti DA-RFU 1. Binayabay met da Vice Mayor Danny Q. Gazmen ken OIC Nereo S. Daproza, DA-LGU Cabugao ken kakaduana dagiti tallo nga Agriculture Achievers a Taga-Cabugao. # (Web In-Action)


text:
Thursday, March 3, 2016
MULA A TABAKO ITI CABUGAO TI DS 2015-2016, NAAMMUAN
Cabugao, Ilocos Sur – Iti pannakiuman ti Web In-Action itay nabiit, impakaammo ni Mr. Tomasito G. Taloza, Agriculturist 2, Head, Cabugao NTA Area a namantener a namulaan dagiti pagtatalonan iti ili a Cabugao iti Virginia Tobacco iti Dry Season 2015-2016 (Nobiembre-Mayo).
Maibasar iti kaudian a datos iti opisinada, innayon ni Mr. Taloza a namulaan iti umabot iti 1, 010.30 ektaria iti aganay a 26 a barangay ti Munisipalidad ti Cabugao.
Insupusop pay ni Mr. Taloza nga umab-abot ti 1,500 a bilang ti mannalon ti nagmula iti birhinia a tabako iti ili ti Cabugao a mangitandudo iti napintas a produksion iti maaw-awagan a “Berde a Balitok” iti Kailokuan.
Kabayatanna, immadu ti namulaan ti mais maigapu iti pannakaparegta iti panagmula kadaytoy a cash crop iti sektor-agrikultura. Sumarsaruno ti nateng ken dadduma pay a cash crops a nangnayon iti natgedan dagiti mannalon ita a cropping season.
Dagitoy a russuat ket resulta ti napintas a panagkammayet ti Gobierno Munisipal ken iti Ahensia ti Agrikultura a makasakup iti NTA iti panangtarabayda kadagiti agmulmula ti Tabako a Birhinia a mangipaay iti nayon ti masapulanda. # (Web In-Action)
Maibasar iti kaudian a datos iti opisinada, innayon ni Mr. Taloza a namulaan iti umabot iti 1, 010.30 ektaria iti aganay a 26 a barangay ti Munisipalidad ti Cabugao.
Insupusop pay ni Mr. Taloza nga umab-abot ti 1,500 a bilang ti mannalon ti nagmula iti birhinia a tabako iti ili ti Cabugao a mangitandudo iti napintas a produksion iti maaw-awagan a “Berde a Balitok” iti Kailokuan.
Kabayatanna, immadu ti namulaan ti mais maigapu iti pannakaparegta iti panagmula kadaytoy a cash crop iti sektor-agrikultura. Sumarsaruno ti nateng ken dadduma pay a cash crops a nangnayon iti natgedan dagiti mannalon ita a cropping season.
Dagitoy a russuat ket resulta ti napintas a panagkammayet ti Gobierno Munisipal ken iti Ahensia ti Agrikultura a makasakup iti NTA iti panangtarabayda kadagiti agmulmula ti Tabako a Birhinia a mangipaay iti nayon ti masapulanda. # (Web In-Action)
Posted by Bayan ng Cabugao, Ilocos Sur at 9:24 AM
Subscribe to: Post Comments (Atom)


text:
TI PAGWANAWANAN Enero 2013 | Pagbutngam Kadi ti Panungpalan ti Lubong?
Sigun iti Biblia, ania ti “panungpalan ti lubong”?
Kadagiti Agbasbasa
Mangrugi iti daytoy a ruar, dagiti napili nga artikulo daytoy a magasin agparang laeng itan iti Internet. Basaem dagiti rason kadagitoy a panagbalbaliw.
TOPIKO ITI AKKUB
Panungpalan ti Lubong—Nakabutbuteng, Makapagagar, ken Makapaupay
Mabalin a masdaawka no ania a talaga ti ibagbaga ti Biblia maipapan iti panungpalan ti lubong.
UMADANIKA ITI DIOS
“Impalgakmo Ida Kadagiti Ubbing”
Ammuem no kasanom a matarusan ti naespirituan a kinapudno maipapan iti Dios a masarakan iti Biblia.
TI BIBLIA BALBALIWANNA TI BIAG
“Nasarakak Met Laengen ti Pudno a Wayawaya”
Ammuem no kasano a nakatulong ti Biblia iti maysa nga agtutubo a mangisardeng iti panagsigarilio ken panagdroga ken panagbartek.
TULADENYO TI PAMMATIDA
“Nupay Natay, Agsasao Pay Laeng”
Usigem ti tallo a nabileg a rason no apay nga adda pammati ni Abel iti naayat a Namarsua.
Ania ti Nagan ti Dios?
Ania ti nagan ti Dios, ken apay a masapul nga usarentayo dayta?
Dagiti Features a Makita Online
Dika Agbalin a Naimon!
Basaem no ania ti inaramid ni Moises idi nagimon kenkuana ti manong ken manangna.
Ibagam ti “Agyamanak”
Nagannak, uray ubing pay dagiti annakyo, nasken a suruanyo ida a mangibaga iti pagyamanan.


text:
Thursday, January 11, 2018
RENEWAL/APPLICATION TI BUSINESS PERMIT, DEADLINE TI ENERO 20
Cabugao, Ilocos Sur – Nangrugi idi Enero 3, 2018 iti panagsakada dagiti umili nga adda negosiona iti Business Permit (new applicant, renewal) ditoy Munisipalidad a pakairamanan idiay NISTC Public Market.
Naawagan iti Business One Stop Shop wenno BOSS iti sangsangkamaysa a wagas ti panagala iti Business Permit 2018 ditoy LGU Cabugao.
Naiplastar ti napagsisilpo a lamisaan iti uneg ti pasdek ti Early Childhood Care and Development a pakakitaan kadagiti pannakabagi ti nadumaduma a Departamento ti Opisina ti LGU kasta metten dagiti dadduma pay nga Ahensia iti salinong ti LGU Cabugao kas iti Bureau of Fire Protection (BFP); PNP; SSS; Pag-ibig ken RHU a pakaiprosesuan dagiti papeles sakbay a magun-od ti permit
ti negosio.
Daytoy nga addang ken wagas ket maar-aramid iti umuna a bulan ti kada Tawen tapno maipadaras ti panagsakada dagiti umili a maseknan iti business permit.
Maibatay iti pakaammo ti Munisipio, naikeddeng nga Enero 20, 2018 ti deadline iti panagsakadaan (pabaro/new permit) iti Business Permit. # (Web In-Action)
Naawagan iti Business One Stop Shop wenno BOSS iti sangsangkamaysa a wagas ti panagala iti Business Permit 2018 ditoy LGU Cabugao.
Naiplastar ti napagsisilpo a lamisaan iti uneg ti pasdek ti Early Childhood Care and Development a pakakitaan kadagiti pannakabagi ti nadumaduma a Departamento ti Opisina ti LGU kasta metten dagiti dadduma pay nga Ahensia iti salinong ti LGU Cabugao kas iti Bureau of Fire Protection (BFP); PNP; SSS; Pag-ibig ken RHU a pakaiprosesuan dagiti papeles sakbay a magun-od ti permit
ti negosio.
Daytoy nga addang ken wagas ket maar-aramid iti umuna a bulan ti kada Tawen tapno maipadaras ti panagsakada dagiti umili a maseknan iti business permit.
Maibatay iti pakaammo ti Munisipio, naikeddeng nga Enero 20, 2018 ti deadline iti panagsakadaan (pabaro/new permit) iti Business Permit. # (Web In-Action)
Posted by Bayan ng Cabugao, Ilocos Sur at 11:34 AM
Subscribe to: Post Comments (Atom)


text:
Gresia
Ti Gresia (iti Griego: Eλλάδa, daan a forma: Eλλάς, Hellas), nga opisial a maawagan iti Helenika a Republika (Griego: Eλλnvιkή Anuokpatίa, Ellinikí Dimokratía), ket maysa a pagilian iti umabagatan nga Europa iti murdong ti Peninsula ti Balkan. Kabeddengna dagiti pagilian ti Bulgaria, ti Republika ti Macedonia, ken Albania iti amianan, ken ti Turkia iti daya. Adda met iti daya ti Gresia ti Baybay Eheo, ken ti Baybay Honiko ken Baybay Mediteraneo iti laud ken abagatan. Maibilbilang kas indayon ti Lumaud a sibilisasion ken ti nakaipasngayan ti demokrasia, ti Gresia ket addaan iti atiddog ken nabaknang a pakasaritaan ket ti kulturana ket nangimpluensia iti Europa, Amianan nga Aprika, ken ti Tengnga a Daya.
Dagiti silpo ti ruar[urnosen | urnosen ti taudan]
Midia a mainaig iti Gresia iti Wikimedia Commons
- Gresia
- Dagiti adda ti dua a kontinente a pagilian
- Dagiti pagilian ti Baybay Mediteraneo
- Dagiti pagillian ti Daya a Mediteraneo
- Dagiti pagilian idiay Europa
- Dagiti liberal a demokrasia
- Dagiti estado a kameng ti La Francophonie
- Dagiti estado a kameng ti NATO
- Dagiti estado a kameng ti Konsilo ti Europa
- Dagiti estado a kameng ti Kappon ti Europa
- Dagiti estado a kameng ti Kappon para iti Mediteraneo
- Dagiti estado a kameng ti Nagkaykaysa a Pagpagilian
- Dagiti republika
- Dagiti estado ken teritorio a nabangon idi 1821